ועדת החוקה, חוק ומשפט, כנסת 18, פרוטוקול מספר 600, 2012-05-01 12:00

דוד רותם: בוקר טוב, אני פותח את ישיבת ועדת החוקה, חוק ומשפט.

דוד רותם: על סדר-היום: הצעת חוק המפלגות (תיקון – התפקדות לחברות ביותר ממפלגה אחת), התשע"א-2011; הצעת חוק המפלגות (תיקון – איסור חברות ביותר ממפלגה אחת), התש"ע-2010; הצעת חוק המפלגות (תיקון – איסור חברות ביותר ממפלגה אחת), התשס"ט-2009.

דוד רותם: יריב לוין, תציג את החוק.

יריב לוין: תודה אדוני היושב ראש.

יריב לוין: אני אעשה את הדברים בתכלית הקיצור מאחר והיתה כבר ישיבה אחת בנושא הזה והדברים הוצגו בה.

יריב לוין: המטרה של הצעת החוק הזאת היא לשים סוף או להיאבק באופן אפקטיבי באחת מהתופעות, שבעיניי היא פוגעת באופן משמעותי בהתנהלות הפנימית של המפלגות והיא תופעת ההתפקדות הכפולה, שהתכלית העיקרית שלה היא השפעה ישירה על תהליכי הבחירה הפנימיים שמתקיימים במפלגות שונות.

דוד רותם: אני חושב שצריך לבטל את הבחירה בתוך המפלגות.

יריב לוין: תשמע, כמי שעכשיו הולך לפריימריס זאת נשמעת הצגה מאוד קוסמת.

דוד רותם: גם אני הולך לפריימריס.

זבולון אורלב: האם אדוני מתכוון שאיבט ליברמן יקבע גם את הנציגים בי תר המפלגות?

דוד רותם: קודם כל, זה רעיון לא רע.

דוד רותם: זה יותר טוב מאשר שאתה תקבע את הנציגות.

זבולון אורלב: אצלנו יש פריימריס.

דוד רותם: בוודאי, אני מכיר את הפריימריס שלכם.

יריב לוין: אני מוכרח לומר שעד שהמציאות הזאת תהיה, אם שתהיה, אנחנו רוצים לנסות להתמודד עם המציאות הקיימת.

יריב לוין: בהיבט הזה אני חושב שהאיסור על ההתפקדות הכפולה הוא איסור שקיים אבל הבעיה הבעיה הגדולה היא הבעיה של יישומו הלכה למעשה.

יריב לוין: מטרידים אותי פחות זה הצדדים העונשיים של העניין, אלא באופן מהותי הצד שנוגע לתקינות הליכי הבחירה ומציאות דרכים יעילות ופשוטות שיבטיחו את זה שאדם לא יוכל להיות בו זמנית מתפקד בשתי מפלגות וגם להשתתף בתהליכי הבחירה הפנימיים שלהן.

יריב לוין: זה הבסיס של הצעת החוק.

יריב לוין: אחרי הרבה מאוד התדיינות שסיגל הובילה מול הגורמים המתאימים בממשלה, יש איזה נוסח שפחות או יותר מבטא את ההסכמות שהגענו אליהן, שמנסה לשלב מצד אחד מנגנון יעיל ומהיר כדי לעשות את ההצלבות האלה משום שבדרך כלל הן נדרשות.

יריב לוין: עכשיו הדוגמה החיה בפרקי זמן מאוד קצרים הוא מעגן את התהליך שבו מודיעים לאותו חבר על הוצאתו מהמפלגה במידה והוא נמצא חבר בשתי מפלגות ועל האפשרות שלו לבקש בכל זאת להישאר חבר באחת מהן.

יריב לוין: גם זה, כאמור, בלוח זמנים שהוא יחסית די קצר ומהודק.

דוד רותם: אני מניח שבשביל זה הבאתם לכאן את חבר הכנסת עמיר פרץ כדי שהוא יספר לנו איך הוציאו אותו מרשימת הבוחרים והנבחרים בהסתדרות.

יריב לוין: הדבר הזה אמור לתת מענה לסוגיה נוספת, שהיא גם מאוד חשובה והיא, העובדה שמצד אחד ההצלבה הזאת תתבצע באמת על-ידי המערכת הממשלתית כגורם שהוא לא מפלגתי.

יריב לוין: הפרטים של האנשים לא יישמרו ולא יזוהו באופן כזה שישמור על האוטונומיה של המפלגות וימנע מצב שבו רשימות חברי המפלגות מוחזקות הלכה למעשה או אפילו נמסרות באופן רשמי לידי המערכת השלטונית.

יריב לוין: אני חושב שאלה האלמנטים שניסו לשלב פנימה לתוך ההצעה הזאת.

יריב לוין: אני חושב שבסך הכול הנוסח שגובש, בטח ברמה של הכנה לקריאה ראשונה, הוא נוסח שעונה בסך-הכול על הדרוש.

דוד רותם: מי צריך לבצע את זה?

יריב לוין: אני מבין שבעיקרון זה יהיה רשם המפלגות.

יריב לוין: הוא אמור להיות הגורם שמבצע את העניין.

יריב לוין: אני מוכרח לומר שברמה הטכנית לי זה פחות אכפת.

עמיר פרץ: אל תגיד את זה.

יריב לוין: אם יבוא גורם ממשלתי אחר ויגיד שהוא רוצה שיעשו את זה במרשם האוכלוסין, אז שיעשו במרשם האוכלוסין.

יריב לוין: לא זה מה חשוב.

יריב לוין: מה שחשוב הוא שהתיעוד לא יישמר והביצוע יהיה ביצוע מהיר ופשוט.

עמיר פרץ: אדוני היושב ראש, אני חושב שהסוגיה הזאת של מי המבצע, מי המפקח ומי הקובע, היא סוגיה חשובה ביותר והיא בעצם המפתח.

עמיר פרץ: רשם המפלגות, על פי החוק הקיים היום, מצד אחד יש לו אחריות ומצד שני פרק שלם שהיה בחוק הבחירות הפנימיות בוטל מכיוון שרשם המפלגות, בצדק מבחינתו, טען שאין לו יכולת ואין לו כלים לבצע את מה שמוטל עליו.

עמיר פרץ: לכן, בדרך כזאת או אחרת, פרק שלם שהסמיך שרק רשם המפלגות הוא היחיד שנכנס לקרביים של אדם בישראל והוא היחיד שמוסמך לשלול זכות חוקית יסודית שיכולה להישלל מאדם בגלל מאבקי כוח פנימיים בתוך מפלגה.

עמיר פרץ: עכשיו יש סעיף נוסף.

עמיר פרץ: יש מפלגות שמחזיקות מאגר.

עמיר פרץ: למשל, בליכוד יש קוד שנקרא "קוד 99".

עמיר פרץ: מה זה אומר?

עמיר פרץ: חבר מפלגה שהתפקד בשנות החמישים הוא נשאר חבר מפלגה.

עמיר פרץ: הוא חבר מפלגה שלא שילם אבל הוא חבר מפלגה.

עמיר פרץ: הוא בכלל התפקד בגיל 18.

עמיר פרץ: הוא היה בצבא ומישהו שם צירף אותו כי לחייל מותר להתפקד.

עמיר פרץ: היום הוא בן 50 והוא בכלל שכח שמישהו פעם רשם אותו.

עמיר פרץ: פתאום אומרים לו: אתה חבר במפלגה.

עמיר פרץ: כלומר, יש פה בעיה כי לא כל המפלגות מחויבות לגבות דמי חבר.

עמיר פרץ: מילא, אם מפלגה גובה דמי חבר.

עמיר פרץ: אז אתה יכול להגיד: אם אדם לא שילם דמי חבר זה כאילו הוא הודיע שהוא איננו חבר.

עמיר פרץ: באות המפלגות ואומרות: סליחה, הוא חבר.

עמיר פרץ: הוא אצלנו עד סוף חייו הוא לא יוכל לעזוב בשום פנים ואופן ואצלנו הוא יישאר.

עמיר פרץ: בליכוד יש קוד 99.

עמיר פרץ: בקדימה יש תופעה אחרת.

עמיר פרץ: בקדימה, למשל, משלמים פעם אחת.

עמיר פרץ: פעם אחת שילמת לפני שהוקמה קדימה ואתה חבר כל ימי חייך.

עמיר פרץ: יש כאלה שהתלהבו מאריק שרון, מהקמת קדימה והצטרפו.

עמיר פרץ: אחר-כך הם רוצים לעזוב והם פונים למפלגות.

עמיר פרץ: המפלגות פשוט לא משחררות.

עמיר פרץ: זה לא להאמין.

עמיר פרץ: אתה פונה עם עורכי דין ועם פניות.

עמיר פרץ: עונים לך שזה בבדיקה.

עמיר פרץ: רשם המפלגות מקבל מאגר ועושה הצלבה.

עמיר פרץ: מה אכפת לו באיזה תהליך זה נמצא.

יריב לוין: הוא גם לא יכול לבדוק את זה.

עמיר פרץ: בטח שהוא יכול.

דוד רותם: איך המצב במפד"ל?

עמיר פרץ: אם רשם המפלגות זיהה שאדם שחבר בשתי מפלגות, הוא ישלח לו את ההודעה.

סיגל קוגוט: לא זאת ההצעה.

סיגל קוגוט: אולי אני אציג את ההצעה כי יש פיתרון למה שאתה אומר.

סיגל קוגוט: בהצעה החדשה יש פיתרון לזה.

עמיר פרץ: קראתי את ההצעה.

עמיר פרץ: בסוף ב סוף, בשורה התחתונה, אם מפלגה לא תרצה ולא תשתף פעולה, ורשם המפלגות לא י היה מוסמך לפנות אישית לאדם ושהאדם יודיע לרשם המפלגות לאיזו מפלגה הוא שייך.

עמי ברקוביץ: זאת ההצעה.

עמיר פרץ: אם זאת ההצעה ויש לך כלים ואתה מתחייב זה בסדר גמור.

עמי ברקוביץ: יהיה תצהיר נוסף שאדם מודיע.

עמיר פרץ: דבר נוסף.

עמיר פרץ: צריך להחליט אם יש חובה כלשהי על המפלגות, מעבר לתקנונים שלהן.

עמיר פרץ: כל מפלגה יכולה לקבוע שהיא רוצה 100 שקלים לחודש או 500 שקלים, זה מותר.

עמיר פרץ: אבל לפחות צריך להיות משהו מינימאלי, 10 שקלים, 20 שקלים.

עמיר פרץ: משהו שגם עוזר.

סיגל קוגוט: מה, לדמי חבר.

דוד רותם: אתה באמת רציני במה שאתה אומר?

דוד רותם: אתה רוצה לחייב את הציבור לשלם למפלגות?

עמיר פרץ: כן, למי שרוצה להיות חבר.

עמיר פרץ: כשאתה עושה מפלגה בלי תשלום, זאת בעיה.

עמיר פרץ: יש לך בנק של 200,000-300,000 איש ואין להם שום סיבה להוכיח כל שנה מחדש שהם חברים.

דוד רותם: הם מתפקדים ממילא רק ערב הפריימריס.

עמיר פרץ: לא, אתה טועה.

עמיר פרץ: אתה מקל ראש בזה, תאמין לי.

דוד רותם: אני מקל ראש בזה מסיבה פשוטה, אני לא מוכן לחייב את הציבור.

יריב לוין: אבל כשמוציאים לו ספר בוחרים בקדימה הוא יכול לבחור.

יריב לוין: אז מה אתה רוצה, לתת לו לבחור במקביל בעוד מקום?

עמיר פרץ: לא, להיפך.

סיגל קוגוט: הוא אומר שזה לא כלים מספיקים.

עמיר פרץ: להיפך.

עמיר פרץ: אם, נניח, אנשי קדימה היו נדרשים להוכיח משהו כל שנה, כמו שאצלך נדרשים - - -

יריב לוין: אבל אני לא יכול לחייב אותו, איך אני יכול?

עמיר פרץ: שנייה.

עמיר פרץ: תמצא כלי אחר.

עמיר פרץ: איך אני פותר את הבעיה של קוד 99?

יריב לוין: קוד 99 אני לא מעביר לרשם.

עמיר פרץ: זה שאתה לא מעביר זה עוד לא אומר שאני לא חבר בשתי מפלגות.

יריב לוין: אתה לא חבר.

זבולון אורלב: לפי הגדרת הליכוד, קוד 99 הוא לא חבר.

יריב לוין: קוד 99 מאפשר למי שהיה חבר בעבר והחליט לחדש את החברות, להיכנס עם פז"ם מלא כאילו הוא שילם לאורך כל התקופה.

יריב לוין: זאת המשמעות היחידה.

יריב לוין: הוא לא מקנה לו שום דבר.

יריב לוין: הוא לא חבר, הוא לא בעל זכות הצבעה, הוא לא יכול להתמודד.

יריב לוין: יש מאגר של אנשים שהזכות שלהם באה לידי ביטוי בכך שבניגוד לתקופת האכשרה שקיימת בליכוד לחברות ולהתמודדות, הם פטורים ממנה, בהנחה ששילמו וחידשו את חברותם.

עמיר פרץ: אדם בליכוד לא שילם 20 שנה.

עמיר פרץ: הוא אוטומטית לא חבר?

יריב לוין: נכון.

יריב לוין: גם אם הוא לא שילם שנה.

עמיר פרץ: יפה, בקדימה לא צריך לשלם.

עמיר פרץ: זאת אותה פעולה רק תשלום חד פעמי רק שהוא שילם לפני 6 שנים.

יריב לוין: אז הוא נשאר חבר כל הזמן.

עמיר פרץ: אז איך הוא נפטר מזה?

יריב לוין: שיכתוב מכתב וייצא.

סיגל קוגוט: זה כתוב פה בחוק.

יריב לוין: יש לנו פה בדיוק הודעות לעניין הזה.

סיגל קוגוט: אולי נציג אחד אחד ואיפה שתהיה לך בעיה תגיד לנו.

דוד רותם: חבר הכנסת אורלב, בבקשה.

זבולון אורלב: אני מסכים שיש בעיה דמוקרטית, נקרא לזה, שמאגרי השמות עוברים דרך רשם המפלגות ואני מבין את הבעייתיות הזאת, שהיא באמת בעיה אמיתית.

זבולון אורלב: תמיד בהחלטות האלה אתה צריך לעשות מה עומד כנגד מה.

דוד רותם: הפסקה רבותיי, הגיע חבר הכנסת טיבי.

אחמד טיבי: אתה יכול להמשיך.

זבולון אורלב: מה עומד כנגד מה?

זבולון אורלב: אם היה גוף אחר שמסוגל לעשות את הדבר הזה בוודאי שזה עדיף, בעיקר אם הוא לא גוף ממשלתי.

זבולון אורלב: לדוגמה, לו ועדת המפקד והבחירות המרכזי, שהיא לא גוף ממשלתי אלא גוף ממלכתי.

זבולון אורלב: אבל אני לא בטוח שהם מסוגלים לעשות את הדבר הזה.

זבולון אורלב: להתחיל לעשות שם מנגנון - - -

דוד רותם: הם לא מסוגלים.

זבולון אורלב: אמרתי.

זבולון אורלב: במקרה אני קצת מכיר אז אני לא בא בהצעה, כי להקים כזה מנגנון זה מסובך.

זבולון אורלב: לכן לפי דעתי, בשאלות של ערכים אלה מול אלה, אני לא רואה ברירה אחרת אלא שזה יהיה באחריות הדבר הזה.

זבולון אורלב: הואיל ואנחנו נמצאים בתהליך של מפקד אני מוכרח לומר לך שיש אי בהירות איפה האדם חבר ומה הוא צריך לעשות.

זבולון אורלב: זאת בעיה מאוד אקוטית.

זבולון אורלב: אדם גם לא יודע מה הוא צריך לעשות כהליך חוקי כדי שהוא לא יהיה במפלגה אחרת.

זבולון אורלב: לכן, גם אם החוק הזה הוא לא ישים לגבי הבחירות, אני חושב שלא כדאי לדחות אותו, כי מפלגות מקיימות תהליכים בכל מועד ולכן כל מועד הוא נכון להשלמת החוק.

דוד רותם: חבר הכנסת טיבי, בבקשה.

אחמד טיבי: נדמה לי שחבר הכנסת יריב לוין אמר את עמדתו.

אחמד טיבי: לראשונה בהיסטוריה - - -

יריב לוין: לא נכון, גם בספורט הסכמנו.

אחמד טיבי: נכון, פעם שנייה בהיסטוריה המודרנית.

דוד רותם: טיבי, אמרתי לך כבר אתמול.

דוד רותם: בתור אחד מחובבי ציון המובהקים, אתה תמיד מסכים עם יריב לוין.

אחמד טיבי: יש לו קבוצה שאני גם אוהד, אבל מעבר לזה לא צריך להיסחף.

דוד רותם: אתה אוהד את בני סחנין?

אחמד טיבי: הפועל תל-אביב.

יריב לוין: אני אוהד את הקבוצה שאתה לבוש בצבעיה.

דוד רותם: אני לא יודע על מה אתם מדברים.

דוד רותם: רשם התאגידים, בבקשה.

דוד רותם: זה בכלל מעשי?

אלון בכר: זה חשוב שיהיה ברור על השולחן מה ההצעה ואז נוכל להרחיב איפה הבעיות.

זבולון אורלב: ההצעה לא בתיאום איתכם?

אלון בכר: ההצעה היא בתיאום.

אלון בכר: עד הרגעים האחרונים ניסינו למצוא ניסוחים שיתנו תשובות לכל הבעיות ולכל הספקות.

אלון בכר: מדובר בניסוחים שהם מהות.

איל זנדברג: נעשה תיאום ממשלתי נרחב.

אחמד טיבי: בכל זאת, אדוני היושב ראש.

אחמד טיבי: מדובר פה בהצעת חוק עקרונית ופרקטית מאוד שבאה לטפל בנגע של התנהלות לא מוסרית במערכת בחירות שבו אדם מתפקד ליותר ממפלגה אחת, לעיתים מפלגות יריבות.

אחמד טיבי: יש מצב אפור שבו אדם מתפקד למפלגה אחת והוא בטוח שהוא לא יצביע עבורה ומצביע עבור מפלגה אחרת.

אחמד טיבי: צריך למצוא פיתרון לניסיון - - -

דוד רותם: לא קורה דבר כזה.

דוד רותם: למה שאדם יתפקד למפלגה שהוא בטוח שהוא לא יצביע בשבילה?

דוד רותם: זה עולה 36 שקלים.

אחמד טיבי: תשאל את המתפקדים הערבים בקדימה לאחרונה, למשל.

אחמד טיבי: יש להם יותר מ-20,000 מתפקדים.

אחמד טיבי: נחכה לבחירות הבאות, אדוני, נראה אם מספר הבוחרים של ק דימה יגיע ל-5,000.

יריב לוין: הציונות במגזר הערבי בעלייה חדה.

אחמד טיבי: במיוחד האהבה לאידיאולוגיה של שאול מופז שבחודש האחרון הציפה חלק מהישובים הערביים.

דוד רותם: למי הם מצביעים בסוף?

אחמד טיבי: אני בעל אינטרס ואני בכל זאת אני אומר לך שחלק מהם מצביעים גם עבור המפלגה שאני מייצג.

דוד רותם: מי שמתפקד לשתי מפלגות בכלל מאבד את זכות ההצבעה.

אחמד טיבי: לא.

אחמד טיבי: אני חושב שזאת תופעה שאנחנו לא דנים בה, זה לא החוק, אבל כדאי להתייחס אליה.

אחמד טיבי: גם בליכוד, אגב, קורה אותו דבר, חבר הכנסת פרץ.

אחמד טיבי: יש קבוצה מסוימת שמתפקדת לליכוד - - -

עמיר פרץ: גם בתנועה הקיבוצית התפקדו יותר ממצביעים כשאני הייתי המועמד.

עמיר פרץ: מה הבעיה?

עמיר פרץ: אני אסביר לך.

עמיר פרץ: יש בעיה שהשלילה האידיאולוגית תמיד הולכת למגזר הערבי.

עמיר פרץ: אתה, שמגן על המגזר הערבי - - -

אחמד טיבי: זה הנושא שכואב לי יותר.

עמיר פרץ: אני חושב שצריך לפנות לכל אותם לכל האנשים שעוסקים בזה ולהגיד להם שזה לא מוסיף לכבודו של המגזר.

אחמד טיבי: קבלני קולות.

אחמד טיבי: אני חושב שכבודו של המגזר הוא לא הדבר שמניע אותם, ממש לא.

אחמד טיבי: מדובר בקבלני קולות.

עמיר פרץ: אתן לך דוגמה.

עמיר פרץ: ניסו לבחון ערי פיתוח.

עמיר פרץ: אמרו שערי פיתוח בתקופת ברק התפקדו יותר למפלגה מאשר אלה שהצביעו.

עמיר פרץ: מה לעשות?

עמיר פרץ: אחרי שהם התפקדו ונבחר מועמד שהם לא רוצים לתמוך בו, כשאני הייתי המועמד, בערי פיתוח על כל שהתפקד הצביעו 5-6 איש.

עמיר פרץ: בגבעתיים זה היה הפוך.

עמיר פרץ: בגבעתיים היו יותר מתפקדים ממצביעים.

עמיר פרץ: למה?

עמיר פרץ: הם יותר נאורים מג'לג'וליה?

עמיר פרץ: סליחה.

דוד רותם: קודם כל, כן.

דוד רותם: עכשיו מה השאלה הבאה?

אחמד טיבי: פה יש קבוצה שהתפקדה, קבלני קולות, למען קדימה בשביל מופז.

אחמד טיבי: אז מופז נבחר, נראה כמה יקבלו בבחירות הבאות.

עמיר פרץ: אתה יודע?

עמיר פרץ: כשאני הייתי מועמד הצביעו במגזר הערבי פי 2 למפלגת העבודה.

עמיר פרץ: לעומת זאת, בגבעתיים הצביעו פחות מהמתפקדים.

עמיר פרץ: נו, אז למה לא מפנים את הזרקורים לשם?

עמיר פרץ: בתנועה הקיבוצית הצביעו פחות מהמתפקדים.

עמיר פרץ: למה שם זה חשיבה ופה זה קבלנות?

עמיר פרץ: למה?

דוד רותם: בשני המקומות זאת קבלנות.

אחמד טיבי: חשיבה ביקורתית הייתי אומר.

יריב לוין: אחמד, המפקד בקדימה הוא בכלל בגלל יוליה.

יריב לוין: היא יש לה את התמיכה המאסיבית.

אחמד טיבי: לא הייתי ער לנקודה הזאת.

יריב לוין: נו מה?

יריב לוין: העמדות שלה מייצגות את הציבור.

יריב לוין: יש תמיכה בעמדות של יוליה שמאלוב-ברקוביץ - - -

דוד רותם: אני לא מבין מה קורה כאן, אתם במערכת בחירות?

עמיר פרץ: אדוני היושב ראש, אני חושב שמחובתך להגן על חברי כנסת שלא נמצאים כ אן.

דוד רותם: נכון.

יריב לוין: זה לא להגן, את זה אני אומר לזכותה.

אחמד טיבי: אני דווקא מסכים שיגידו עלי שאני מנהיג בולט.

אחמד טיבי: מה אמרתי?

יריב לוין: אני אומר לזכותה.

דוד רותם: עליך לא יכולים להגיד מנהיג בולט כי כידוע לך בוועדה הזאת לא משקרים.

יריב לוין: כדי שלא יהיה ספק, אני מזדהה עם העמדות שלה בהרבה מובנים אז זה בסדר.

יריב לוין: זה רק לזכותה בעיניי ולא אחרת.

אחמד טיבי: אגב, יש פה הרגל חדש, סליחה שאני חורג מהסמכות.

דוד רותם: גם לך יש הרגל חדש.

דוד רותם: רק מתחילים לדבר, אתה קופץ פנימה.

אחמד טיבי: בדרך כלל מביאים שתייה ושמים אותה בפינה ומי שרוצה שותה.

אחמד טיבי: זה יותר חסכוני.

אחמד טיבי: פה מביאים ומחלקים גם במקומות שלא יושבים.

אחמד טיבי: האם הוועדה מחויבת כספית לכל אלה?

אחמד טיבי: אני אומר לך שכן.

דוד רותם: התשובה היא כן.

אחמד טיבי: זה בזבוז.

אחמד טיבי: אני מבקש לבטל את ההרגל הזה.

דוד רותם: אני בעד לבטל את ההרגל של להביא שתייה לוועדה.

דוד רותם: תפנה בבקשה למנכ"ל הכנסת - - -

אחמד טיבי: זה משהו שאתה הולך עליו בבחירות הקרובות?

דוד רותם: אחמד טיבי, לא כדאי לך לדעת על מה אני הולך לבחירות הקרובות.

אחמד טיבי: אני מתחיל להרגיש על בשרי.

עמיר פרץ: במקרה הזה לא רק ליברמן ידבר ערבית, גם רותם ידבר ערבית.

סיגל קוגוט: גם בגלל שההצעה של חבר הכנסת אורלב כללה סעיף כזה וגם בגלל מה שאמר חבר הכנסת פרץ, שההצעה עכשיו מטפלת בשאלה איך נכנסים למפלגה מבחינת הטפסים, הפרטים ודרכי ההתקשרות ואיך יוצאים ממפלגה.

סיגל קוגוט: אחר-כך יש את המנגנון של ההצלבה.

סיגל קוגוט: לכן אני לא עושה את זה לפי הסדר אלא לפי הסדר ההגיוני ולא הכרונולוגי שבדפים.

סיגל קוגוט: איך שנכנסים למפלגה, בסעיף 20 בעמוד 4: "מפלגה לא תרשום אדם כחבר בא אלא לאחר שאותו אדם מסר לה הצהרה כדלה

סיגל קוגוט: לן בצירוף פרטי התקשרות עדכניים".

סיגל קוגוט: היו חברי כנסת שאמרו שיש רק חתימה למטה ולא יודעים מי זה האדם ואיך ליצור איתו קשר.

סיגל קוגוט: "אני מודע לכך שחל איסור להירשם כחבר ביותר ממפלגה אחת מכוח סעיף 15 לחוק המפלגות ושהצהרה כוזבת בעניין אי חברותי במפלגה אחרת היא עבירה פלילית שדינה מאסר שנה.

סיגל קוגוט: אני מצהיר כי אינני חבר במפלגה אחרת ואם הייתי חבר בעבר, הודעתי לה על ביטול חברותי בה לפי סעיף 15 או נמחקתי ממנה לפי דין".

סיגל קוגוט: "אדם יציין בצד הצהרתו: כתובת, מספר טלפון, מספר טלפון נייד, כתובת דואר אלקטרוני ומספר פקסימיליה, אם קיים.

סיגל קוגוט: כן יציין מהי הדרך המועדפת עליו לקבלת הודעות מהמפלגה לעניין חברות בה.

סיגל קוגוט: המפלגה תמסור לו הודעות לפי סעיף 15ב (שזאת זכות טיעון כשרוצים להוציא אותו בדרך שביקש – ס.ק)".

זבולון אורלב: זה לא "האם קיימים" אלא "האם קיים".

סיגל קוגוט: כן.

סיגל קוגוט: אני בדיוק מציגה את הבעיה שאתה הצגת של חוסר הפרטים או חוסר היכולת לעזוב מפלגה.

סיגל קוגוט: לגבי איך מצטרפים יש בעמוד 4.

סיגל קוגוט: כשמצרפים חבר למפלגה הוא צריך למלא טופס שהוא יודע שאסור לו להיות חבר במפלגה אחרת והוא בצד זה כותב פרטי התקשרות שהוא רוצה שהמפלגה תוכל לפנות אליו בקשר לחברותו במפלגה.

סיגל קוגוט: אני מפנה לסעיף 20.

זבולון אורלב: המתפקד יודע מה זה סעיף 15?

סיגל קוגוט: בטופס שאתה חותם במפלגה אתה לא חייב לכתוב "סעיף 15" אלא "הודעתי לה על חברותי".

סיגל קוגוט: הרעיון הוא שהוא - - -

זבולון אורלב: את עושה פה ציטוט מה יהיה כתוב.

סיגל קוגוט: בסדר, אני אבהיר.

עמיר פרץ: אנחנו מבקשים להקשות או להקל?

דוד רותם: אנחנו מבקשים להקל על אנשים לפרוש.

עמיר פרץ: למה שטופס הצטרפות למפלגה לא יחייב ספח שהוא חותם עליו, שהחבר מצהיר שהוא מסמיך את המפלגה, במידה ויסתבר שהוא חבר במפלגה אחרת – כי אנשים לא יודעים.

עמיר פרץ: הייתי שואל אנשים והם היו עונים: מאיפה אני יודע אם אני חבר מפלגה?

עמיר פרץ: למי אתה רוצה שאני אפנה.

עמיר פרץ: אתה אומר לו: תתחיל להיכנס למאגר ותחפש את עצמך.

סיגל קוגוט: להסמיך שהיא תברר במקומות אחרים אם הוא חבר?

עמיר פרץ: לא.

עמיר פרץ: שהמפלגה מוסמכת ומחויבת לשלוח למפלגה האחרת ושהמפלגה האחרת תדע.

סיגל קוגוט: אבל הוא לא חייב להגיד למפלגה איפה הוא היה חבר קודם.

סיגל קוגוט: אני לא יכולה לחייב אותו.

עמיר פרץ: כשעושים הצלבה, מה זה אומר?

סיגל קוגוט: הוא לא חייב להגיד באיזו מפלגה הוא היה קודם.

אלון בכר: היא עוד לא מתארת את שלב ההצלבה, היא מתארת את שלב הרישום.

סיגל קוגוט: הוא לא חייב להגיד באיזו מפלגה הוא היה חבר קודם.

דוד רותם: חבר הכנסת פרץ צודק.

דוד רותם: בטופס ההרשמה צריך להיות ספח שאומר:

דוד רותם: אם יתברר למפלגה שאני כבר חבר במפלגה אחרת או שנרשמתי למפלגה אחרת, המפלגה רשאית למחוק אותי מספרה.

סיגל קוגוט: יש עבירה פלילית שאסור לו לעשות את זה.

סיגל קוגוט: אז אני אגיד: אם אני עברתי את העבירה ושיקרתי לכם, אז תמחקו אותי?

זבולון אורלב: אם המפלגה השנייה לא מחקה אותו, אז אני אמחק אותו מהמפלגה שלי?

עמיר פרץ: לא מהמפלגה שלי.

עמיר פרץ: אתה לא מבין.

עמיר פרץ: אני מסמיך את המפלגה לשלוח בשמי את הספח הזה למפלגה אחרת אם יסתבר שאני חבר מפלגה אחרת.

עמיר פרץ: אני אסביר לך למה.

עמיר פרץ: אומרים לאדם: לך לעורך דין, לך תצהיר.

סיגל קוגוט: לא, יש עכשיו סעיף על זה ואני אקריא אותו שמסביר איך יוצאים ממפלגה.

עמיר פרץ: איך הוא ידע?

עמיר פרץ: אני פגשתי מאות ואלפי אנשים שלא היה להם מושג שהם חברים במפלגה אחרת.

עמיר פרץ: איך הוא יודע?

סיגל קוגוט: איך אין לו מושג?

סיגל קוגוט: הוא יודע שהוא לא שילם מיסים אבל הוא גם לא יודע שאי פעם הוא חתם על טופס?

עמיר פרץ: איך הוא יודע?

עמיר פרץ: הוא חתם לפני 25 שנה.

זבולון אורלב: אפשר להוסיף פה עוד פסקה: אם הייתי חבר ואינני יודע על-כך אז אני בזאת מבטל את חברותי שם.

עמיר פרץ: בבקשה, זה בסדר גמור.

עמיר פרץ: קשה לך להאמין אבל אני אומר לך שזה פשוט מדהים.

עמיר פרץ: האנשים תמימים.

עמיר פרץ: אתה אומר לו ללכת לעורך-דין להצהיר, הוא אומר: מה אתה שולח אותי להצהיר?

סיגל קוגוט: אולי אני אקריא גם את הסעיף איך יוצאים ממפלגה ואז נאחד את שני הדברים האלה: זה תיקון לסעיף 15: "החליט אדם להפסיק את חברותו במפלגה ימסור הודעה על-כך בכתב למפלגה באמצעות דואר, פקסימיליה או דואר אלקטרוני.

סיגל קוגוט: בתוך שבוע מקבלת ההודעה תמחק אותו המפלגה מרשימת החברים ותשלח לו אישור על-כך כך בדרך שציין בהודעתו באמצעות דואר, פקסימיליה או דואר אלקטרוני.

סיגל קוגוט: מפלגה תציין במקום בולט באתר האינטרנט שלה את פרטי ההתקשרות עימה לצורך עדכון פרטים או ביטול חברות באמצעות דואר פקסימיליה או דואר אלקטרוני וכן מספר טלפון לבירורים.

סיגל קוגוט: אם לא קיבל אישור בתוך שבוע ימים, ישמש אישור דואר רשום, אישור שליחת פקסימיליה או דואר אלקטרוני ודואר יוצא לידי האדם ראייה לכך שמילא את הדרישה כדי לא להיות חבר עוד במפלגה".

דוד רותם: אי-אפשר להטיל על המפלגות להושיב אדם שיבדוק וישלח אישורים.

סיגל קוגוט: אם הוא לא ישלח, אז הדואר היוצא שלו זה האישור.

דוד רותם: כתוב: "תמחק אותו המפלגה ותשלח לו אישור על כך".

סיגל קוגוט: אישור בדואר אלקטרוני?

דוד רותם: זה בן אדם שצריך לשבת ולטפל בזה.

סיגל קוגוט: אדם רוצה לעזוב את החברות שלו ולא נותנים לו.

דוד רותם: די לו בזה שהוא הודיע שהוא עוזב ובזה נגמר.

יריב לוין: לא, אבל אני רוצה שהמפלגה תמחק אותו.

סיגל קוגוט: אבל אם היא לא מחקה אותו הוא יעלה אחר-כך אצל הרשם בהצלבות כחבר כפול אפילו שהוא עשה את כל מה שאפשר.

זבולון אורלב: יש לך סעיף מילוט בסעיף 3.

יריב לוין: הרי ערב בחירות מגייסים כוח אדם כדי לנהל את כל ספר הבוחרים, אז הוא יעשה את הדבר הזה.

יריב לוין: דודו, זה לא סיפור.

דוד רותם: אני לא מבין, תראה מה שכתוב פה.

דוד רותם: כתוב בתוך שבוע ימים.

יריב לוין: בוודאי, כי אחרת לא תספיק.

יריב לוין: לוחות הזמנים הם צפופים.

יריב לוין: תיראה כמה זמן יש לך עכשיו להיערך לבחירות.

דוד רותם: כמה זמן יש לי להיערך לבחירות?

דוד רותם: חצי שנה לפחות.

דוד רותם: אתה חושב שיהיו בחירות באוגוסט?

סיגל קוגוט: הרבה חברי כנסת אמרו שלא נותנים לאנשים להשתחרר ממפלגות או לא מוחקים אותם אפילו אם הם הודיעו.

זבולון אורלב: מספיק סעיף שהוא הודיע ונגמר העניין.

סיגל קוגוט: זהו.

סיגל קוגוט: אז הוא מבחינתו עשה את הכול.

סיגל קוגוט: גם אם המפלגה לא מחקה אותו, הוא לא יהיה אשם בשום דבר.

דוד רותם: נכון.

דוד רותם: לכן אני אומר שצריך להיות כתוב: "החליט אדם להפסיק את חברותו, ישלח לה הודעה.

דוד רותם: ..

דוד רותם: המפלגה תמחק אותו מרשימת החברים".

דוד רותם: לא צריך שתשלח לו אישור.

דוד רותם: היא תמחק אותו וזהו.

איל זנדברג: למה שלא תשלח לו אישור?

סיגל קוגוט: למה שהיא לא תשלח לו בדואר אלקטרוני?

איל זנדברג: המחיקה היא המהות החשובה אבל ההודעה היא פעולה - - -

סיגל קוגוט: כדי שהאדם יידע שהכול נעשה.

דוד רותם: תשמור לך בקלסר בבית העתק ההודעה ששלחת.

איל זנדברג: אתה רוצה לדעת שזה התקבל ושנעשתה פעולה.

סיגל קוגוט: למה שלא יהיה מסודר?

עמיר פרץ: נניח שקיבלתי אישור והסתבר אחר-כך שלא ירדתי מספר הבוחרים.

עמיר פרץ: מי יצילנו?

סיגל קוגוט: יצילך.

סיגל קוגוט: אם אתה עשית הכול והיא לא מחקה אותך והטעות שלך אז יש פיתרון.

סיגל קוגוט: נדבר על זה מאוחר יותר.

סיגל קוגוט: אני אקריא את הסעיף.

סיגל קוגוט: קודם אנחנו מדברים על הכניסה והיציאה.

סיגל קוגוט: הכניסה זה שהוא חותם על התצהיר ויש שם סעיף של הצהרה ועדכון פרטים והיציאה זה כמו שתיארתי עכשיו.

סיגל קוגוט: זה לא תצהיר אצל עורך-דין, זאת הצהרה.

סיגל קוגוט: זה לא 150 שקלים אצל עורך-דין וזה לא עורך-דין.

סיגל קוגוט: זה פשוט הודעה בכתב.

עמיר פרץ: צריך להוסיף שאדם גם יכול להסמיך מישהו אחר לעשות את זה.

סיגל קוגוט: למה לעשות את זה?

סיגל קוגוט: למה שאדם שרוצה להיכנס או לצאת ממפלגה יעשה את זה בכבודו ובעצמו?

סיגל קוגוט: למה שאדם אחר יסלק אדם אחר ממפלגה?

עמיר פרץ: אם הוא קיבל ייפוי כוח.

זבולון אורלב: לא, זה כמו הצבעה.

זבולון אורלב: תשלח אותו גם להצביע בפריימריס?

סיגל קוגוט: אתה יכול לפתוח פתח לבעיה גדולה.

דוד רותם: לא, לא.

דוד רותם: אי-אפשר לשלוח אותו לפריימריס כי הוא עשוי להצביע לפי שיקול דעתו ולא כפי שקבעו לו מראש.

זבולון אורלב: אני מתפלא עליך.

זבולון אורלב: זה פתח ללחצים.

דוד רותם: נכון.

דוד רותם: אתה לא יכול שמישהו אחר יצביע כי אנחנו מסכימים שמי שהתפקד זה אלה שאנחנו יודעים מי אנחנו רוצים.

עמיר פרץ: אני רוצה לדעת איך מוחקים אותו.

עמיר פרץ: בסוף הבעיה היא בהצלבה וכל מה שאומרים לא מוכיח את עצמו.

זבולון אורלב: מה אתה רוצה?

זבולון אורלב: יש לו אישור.

עמיר פרץ: אז מה אם יש לו אישור?

עמיר פרץ: אני באתי עם אלף אישורים, אז מה?

זבולון אורלב: אם יש לו אישור, אז הוא חבר לגיטימי במפלגה החדשה ולא תמחק אותו.

עמיר פרץ: אבל מחקו אותו.

עמיר פרץ: אתה לא מבין שאתה צריך גם למנוע מצבים.

עמיר פרץ: אם אני שולט במנגנון - - -

זבולון אורלב: אתה מדבר לפני החוק, עכשיו מדברים מה יהיה אחרי החוק.

עמיר פרץ: אני רוצה לדעת מה מגן על האדם גם בפני המנגנון המפלגתי.

זבולון אורלב: אתה לא נותן לה לדבר.

סיגל קוגוט: אנחנו יודעים שחלק מהבעיה זה מנגנון מפלגתי.

זבולון אורלב: אז היא תגיד לך.

דוד רותם: תלוי באיזו מפלגה.

דוד רותם: אנחנו לא מדברים על המפד"ל-איחוד לאומי הבית לאומי.

זבולון אורלב: אתה יודע כמה עובדים יש במפד"ל?

דוד רותם: זאת מפלגה עשירה.

דוד רותם: רק 2?

דוד רותם: אתה ושוקי?

זבולון אורלב: אני לא עובד במפד"ל, אני עובד אצלך.

סיגל קוגוט: המנגנון בנוי כך.

סיגל קוגוט: קודם אציג אותו בלי לקרוא ואז אני אקריא את הסעיף.

סיגל קוגוט: אנחנו מבחינים בין בדיקה שגרתית שתיעשה אחת לשנה לבין לפני פריימריס.

סיגל קוגוט: תכף נדבר על העילות, אבל בעילות מסוימות שהפריימריס היא המובהקת ש בהם, מפלגה שמעוניינת שהרשם יצליב אם מפלגות אחרות, תבקש אם איזה מפלגות היא רוצה שהוא יצליב.

סיגל קוגוט: המפלגות האלה יצטרכו למסור את רשימת החברים.

סיגל קוגוט: כולם מוסרים את זה בצורה מקודדת.

סיגל קוגוט: ההצלבה נעשית רק על הקודים.

סיגל קוגוט: אם עולה קוד כפול בשתי מפלגות, מודיע הרשם לשתי המפלגות האלה שהקוד הזה עלה בעוד מפלגה.

סיגל קוגוט: הוא לא אומר להם איזה עוד מפלגות.

סיגל קוגוט: כמובן שאם מצליבים בין שתי מפלגות, אז כל אחת תדע, כמובן, שמדובר בשנייה.

סיגל קוגוט: אז יש הליך של בירור שתוצאותיו מדווחות לרשם.

סיגל קוגוט: כל מפלגה מחויבת לפנות לאדם הזה שעלה כפול, בדרך שהוא מבקש שיפנו אליו: דואר אלקטרוני, דואר.

סיגל קוגוט: תכף נדבר על ההצלבה הראשונה כי עכשיו יש בלגאן ועכשיו אין את כל הכתובות של כל האנשים.

סיגל קוגוט: אחרי ההצלבה הראשונה היא פונה לאדם.

סיגל קוגוט: כל מפלגה פונה לאותו אדם ואומרת לו: עלית חבר אצלי ובעוד מקום.

סיגל קוגוט: אז האדם רשאי למסור לה בכתב:

סיגל קוגוט: אני חבר רק אצלך.

סיגל קוגוט: לא הייתי חבר במקום אחר, לא כיזבתי, לא שיקרתי, לא נתתי הצהרה שקרית.

סיגל קוגוט: המפלגה שהוא לא אומר לה את זה תמחק אותו.

סיגל קוגוט: המפלגה שהוא אומר לה: אני רוצה להיות חבר אצלך, או כשנרשמתי אליך לא שילמתי מיסי חבר כי לא ידעתי על זה.

סיגל קוגוט: אם הוא אומר את הדברים האלה שמראים שהוא לא עבר עבירה, הוא לא כיזב, לא עשה בכוונה, היא מותירה אותו בין חבריה.

סיגל קוגוט: אז שתי המפלגות מדווחות לרשם האם מחקו אותו או האם הוא נשאר.

זבולון אורלב: למה אם הרשם קיבל מוצלב - - -

סיגל קוגוט: למה?

סיגל קוגוט: כי לרשם אין כוח אדם לעשות את זה.

אלון בכר: זאת לא הסיבה המרכזית למה לא.

אלון בכר: על דברים שקשורים אלי, אני מבקש לענות.

דוד רותם: לא.

דוד רותם: ברשימה כתוב שאני חבר במפד"ל, באיחוד הלאומי ובישראל ביתנו.

דוד רותם: אני לא רוצה שהוא יידע מזה.

דוד רותם: אני בכלל לא רוצה שהוא יידע את שמי.

אלון בכר: נכון, והממשלה לא רוצה שהוא יידע.

דוד רותם: אני לא מבין, הוא עובד ממשלה.

דוד רותם: אתה מבין מה יקרה?

דוד רותם: מחר בבוקר - - -

עמיר פרץ: חבר'ה, באמת.

עמיר פרץ: תעשה לי טובה - - -

זבולון אורלב: - -

עמיר פרץ: הרשימות האלה מפוזרות להן בכל מקום.

זבולון אורלב: מחר השר יקבל את זה ויגיד: שמע, את זה - בחייך.

זבולון אורלב: מה אתה מדבר?

זבולון אורלב: הממשלה לא תחזיק את שמות חברי המפלגה.

איל זנדברג: לא רק שזה לא רצוי, גם אין צורך כי הנה יש פיתרון אחר שמשיג את אותה תוצאה.

זבולון אורלב: גם הקידוד הוא רבע בעייתי, רק שאומרים שבאיזונים אין ברירה.

זבולון אורלב: יש לי שאלה: אני לא מבין.

זבולון אורלב: בא אדם והתפקד אצלי, חתם וצירף לי פתק שהוא שלח אימייל למפלגה אחרת.

זבולון אורלב: עכשיו עשינו הצלבה ויוצא שהוא חבר גם במפלגה אחרת.

סיגל קוגוט: אולי היא טעתה ולא מחקה אותו.

סיגל קוגוט: זה יכול לקרות.

זבולון אורלב: מה זה מעניין אותי?

זבולון אורלב: בספר הבוחרים שלי הוא מילא את כל חובותיו.

קריאה: ואז הוא בוחר איפה הוא רוצה להישאר.

זבולון אורלב: אני לא צריך לשאול אותו.

זבולון אורלב: הוא התפקד אצלי לפני שבוע ויש לו אישור שהוא ביטל.

סיגל קוגוט: ממשרד המשפטים ביקשו להבהיר שאין חובה.

סיגל קוגוט: בהתחלה חשבתי להכריח אותו לצרף לך אישור מהמפלגה השנייה.

סיגל קוגוט: בגלל שלא רוצים לחייב אותו להביא אישור מהמפלגה השנייה, אז הוא רק מצהיר לך.

סיגל קוגוט: ישנם שני תסריטים: אחד, שהוא הצהיר לך הצהרה נכונה והמפלגה השנייה, בגלל שהיא לא שיחררה אותו, בגלל שהיא לא מחקה אותו, הוא נשאר גם אצלה.

סיגל קוגוט: הוא בסדר גמור והיא, או שהיא טעתה או שהיא נקמה בו, בכל מקרה היא לא מחקה אותו והיא לא בסדר.

סיגל קוגוט: אבל יש עוד משהו: יכול להיות שהוא שיקר לך, שהוא חבר שם וחבר אצלך.

זבולון אורלב: יש לי הצעת ייעול: הקידוד יהיה לא רק על מספר זהות שלו אלא גם תאריך ההתפקדות והאחרון תופס.

זבולון אורלב: למה את צריכה את כל ההתכתבויות האלה?

סיגל קוגוט: מה היתה המטרה של חבר הכנסת לוין?

סיגל קוגוט: שהוא לא ישיג את מטרתו.

זבולון אורלב: איך?

זבולון אורלב: ההנחה היא שההתפקדות האחרונה תופסת.

סיגל קוגוט: אבל הוא כבר הצביע אצל הקודמת ואז הוא גם יצביע אצל החדשה.

סיגל קוגוט: בהוראת שעה אחת אפשר גם לסלק לו את תקופת האכשרה.

אלון בכר: חבר הכנסת אורלב, אני רוצה להסביר לך למה זה לא נכון מה שאתה מציע.

אלון בכר: הרי אחד מהדברים שאנחנו רוצים - - -

זבולון אורלב: לכל מפלגה יש את תקופות האכשרה שלה.

אלון בכר: אני מבין אבל אחת מהתופעות שרוצים להתמודד בהקשר הזה, זה שלפעמים קורה שפוקדים אנשים ללא ידיעתם.

אלון בכר: אם האחרון יתפוס ופקדו מישהו למפלגה ללא ידיעתו, אתה עוד תכריח אותו להיות חבר במפלגה שהוא בכלל לא רצה להיות חבר בה.

זבולון אורלב: מה זאת אומרת פקדו אותו?

זבולון אורלב: מישהו זייף את החתימה?

זבולון אורלב: הוא לא צריך לחתום?

אלון בכר: זאת אחת מהתופעה שהצביעו עליה מי שיזמו את הבקשה ומי שחקרו את התופעה.

זבולון אורלב: אם מישהו חתם במקום אדם זאת לא עבירה פלילית?

אלון בכר: זה היה הבסיס להצעה הראשונית שחבר הכנסת לוין הגיש.

עמיר פרץ: הבן אדם נותן כרטיס אשראי - - -

ליאת מרגלית: אולי מישהו אחר משלם עבורו?

עמיר פרץ: מי שילם עבורו?

עמיר פרץ: איך ישלמו עבורו?

אלון בכר: יושב פה מי שעשה את המחקר ויושב פה חבר כנסת שניסח את זה מלכתחילה.

אלון בכר: זה היה אחד מהדברים שרצו להתמודד איתם.

עמיר פרץ: זאת עבירה פלילית, איזו בעיה יש?

עמיר פרץ: אם מישהו ח ותם בשם של - - -

יריב לוין: אין דרך אחרת.

סיגל קוגוט: אם הרשם לא עושה את הבירור, המפלגות חייבות לעשות את הבירור.

סיגל קוגוט: אין משהו אחר, אתה לא תמחק אותו.

עמיר פרץ: הרשם היה צריך לעשות בירור והוא היחיד שצריך להיות מוסמך בהליך להוציא ולהכניס.

עמיר פרץ: הוא היה צריך לקבל הודעה מהחבר: אני חבר באיחוד הלאומי או בבית היהודי ואז הוא מוחק אותו מאחרים.

עמיר פרץ: הוא צריך למחוק אותו ולא מישהו אחר עושה טובה שהוא מוחק.

עמיר פרץ: הוא לא עושה טובה שהוא מוחק, הרי הם לא מוחקים בסוף.

אלון בכר: יש חובה חוקית על מפלגה למחוק.

עמיר פרץ: אז מה אם יש חובה חוקית?

עמיר פרץ: מתווכחים על החובה החוקית ובינתיים נגמרים הפריימריס.

עמיר פרץ: מה זאת אומרת?

עמיר פרץ: אני מודיע לך, אני הבאתי למעלה מאלף אנשים חתומים גם על-ידי המפלגה שהם עזבו אותה, תצהיר של עורך דין.

עמיר פרץ: לא עזר, הם לא נמחקו, לא פה ולא פה ולא הצביעו בסוף.

זבולון אורלב: אז לא היה חוק.

זבולון אורלב: עכשיו לפי החוק הזה - - -

עמיר פרץ: לא, החוק הזה לא שינה כלום בעניין.

יריב לוין: תלך לבית משפט ותוציא צו מיידי.

עמיר פרץ: באמת?

עמיר פרץ: מה אתה אומר?

עמיר פרץ: תלך לבית המשפט?

עמיר פרץ: תביא 1,000 איש?

עמיר פרץ: בחייך.

יריב לוין: אתה רואה איך הוצאתי ממנו ביקורת על מערכת המשפט ככה בקלות.

יריב לוין: לא הצעתי לך ברצינות ללכת למערכת המשפט.

עמיר פרץ: במקרה של 823 איש שרשות שיפוט מפלגתית קבעה שהם לא יכולים חברים בגלל חברות כפולה.

עמיר פרץ: הלכתי לבית המשפט ובית המשפט ביטל את ההחלטה וקיבל אותם.

עמיר פרץ: אם תשאיר את הסמכויות בידי המפלגות, זה הכול פוליטיקה.

יריב לוין: אבל מי יעשה את זה?

סיגל קוגוט: אם לא הרשם, אז מי יברר?

יריב לוין: אבל הוא לא יכול לנהל להם את המרשם.

זבולון אורלב: לכן אמרתי שיתפוס הרישום האחרון.

סיגל קוגוט: אבל אתה לא יכול לעשות את זה, אתה חייב לעשות בירור, אתה לא יכול לעשות דברים אוטומטית.

יריב לוין: אני אסביר לך בדיוק.

יריב לוין: מי ששולט במנגנון שלך, למשל, יבוא ויגיד: אנחנו קובעים שיש תאריך פריימריס באמצע יולי ואנחנו שמים סגירת ספר בוחרים שבוע קודם למי שיתפקד עד אז.

יריב לוין: כולם יבואו להצביע אצלנו בליכוד וירוצו אליך.

יריב לוין: מה הבעיה?

יריב לוין: אני אומר לך שזה יקרה.

זבולון אורלב: לכן אמרתי תקופת אכשרה.

דוד רותם: טיבי, אתה כמעט המשיח.

דוד רותם: בוא נאמר כך, אני אתן לך עכשיו לנהל את הישיבה 5 דקות במקומי כי בינתיים אתה עוד פה.

עמיר פרץ: הוא מודיע לליכוד שהוא חבר אצלו ומוחק אותו מקדימה.

יריב לוין: איך הוא ימחק?

יריב לוין: הוא לא מראה להם את המכתב.

סיגל קוגוט: בהצלבה הראשונה אנחנו עושים את זה כי אנחנו מניחים שיש בלאגן.

סיגל קוגוט: אחרי ההצלבה הראשונה אתה לא רוצה לתת לו ליהנות מהעבירה .

סיגל קוגוט: נניח שהוא באמת היה חבר באחת והלך ונרשם לשנייה.

סיגל קוגוט: אז עכשיו אני אגיד לו: תבחר את מי שאתה רוצה.

סיגל קוגוט: קודם הצבעת בפריימריס של הראשונה ועכשיו תגיד שאתה רוצה להיות גם בפריימריס של השנייה כי גם שם אני רוצה להצביע.

יריב לוין: זה מה שיקרה, דרך אגב.

סיגל קוגוט: אז בשביל מה עשית פה עבירה פלילית?

סיגל קוגוט: בוא נמחק אותה, לפחות שלא יהיה צחוק מהעבודה.

עמיר פרץ: זאת שאלה אחרת אבל היא לא עולה בעניין שלנו.

סיגל קוגוט: מה זאת אומרת לא עולה?

עמיר פרץ: אפשר - - -

סיגל קוגוט: כל מפלגה חייבת לפנות לבן אדם ולהגיד לו: אתה נמצאת חבר אצלי ובעוד מקום.

סיגל קוגוט: אז לאחת מהן הוא אומר - - -

זבולון אורלב: זה לא פותר את הבעיה.

זבולון אורלב: מתי המפלגות מעבירות?

זבולון אורלב: מתי שהן צריכות לקיים פריימריס.

סיגל קוגוט: לא, גם בכל מרץ כל שנה.

סיגל קוגוט: זה לא שיהיו אלפים כאלה כי עושים סדר.

סיגל קוגוט: לקראת הפריימריס יש איזו דלתה.

סיגל קוגוט: אבל כל שנה עושים הצלבה כזאת.

סיגל קוגוט: זה לא שעושים הצלבה רק לקראת הפריימריס.

עמיר פרץ: עכשיו תעשי הצלבה ראשונה כדי ליישר קו?

סיגל קוגוט: כן.

סיגל קוגוט: אני אעשה הצלבה ראשונה ואז יהיו הוראות מיוחדות להצלבה ראשונה.

סיגל קוגוט: לא עכשיו, זה ייקח חודשים לפתח את המערכת הזאת.

זבולון אורלב: זה לא פותר את הבעיה.

זבולון אורלב: אם את עושה פעם אחת בשנה במרץ ויש פריימריס בדצמבר.

זבולון אורלב: לפני דצמבר חצי שנה יש מפקד.

זבולון אורלב: זאת אומרת, כל המפקד שאת עושה מיוני עד דצמבר - - -

סיגל קוגוט: לא, זה בנוסף כל מרץ.

סיגל קוגוט: חוץ מזה, לפני פריימריס אתה רשאי לבקש או לפני הצבעה של כלל חברי המפלגה, אתה רשאי לבקש הצלבה.

זבולון אורלב: אז יש לי פריימריס בדצמבר ואני בחודש נובמבר שולח את זה להצלבה.

זבולון אורלב: אבל בחודש אוקטובר היה פריימריס בליכוד ואז יש הצטלבות.

זבולון אורלב: הוא כבר הצביע בליכוד באוקטובר, כי אני שולח לו את זה בנובמבר.

זבולון אורלב: עכשיו עולים על ההתנגשות.

זבולון אורלב: אז ישאלו את אותו אחד איפה אתה רוצה - - -

סיגל קוגוט: אנחנו לא רוצים שישאלו אותו איפה הוא רוצה.

סיגל קוגוט: ישאלו אותו: האם כשהתפקדת למפלגה הזאת - - -

זבולון אורלב: הוא יגיד: כן, אני ביטלתי את ההתפקדות שלי בליכוד כי אני עכשיו - - -

סיגל קוגוט: אין לי מה לעשות את זה.

סיגל קוגוט: אני לא קובעת בחוק תקופות צינון.

סיגל קוגוט: אלה תקנונים של מפלגות.

עמיר פרץ: מי שרוצה להתפקד למפלגה אחת ולהצביע בפריימריס ואחרי זה - - -

סיגל קוגוט: זה תלוי במפלגה השנייה.

זבולון אורלב: ואחר-כך הוא רוצה להתפטר ממנה ולהתפקד למפלגה שנייה, הוא יכול גם לפי השיטה שלך.

סיגל קוגוט: אבל ברוב התקנונים יש תקופות צינון, הוא לא יוכל לעשות את זה.

יריב לוין: זה הופך את זה ליותר קשה.

סיגל קוגוט: זה יהיה לו יותר קשה.

זבולון אורלב: יש תקופת צינון של 30 יום, זה בדיוק העניין.

זבולון אורלב: בשביל זה צריך את כל הפרוצדורה המסובכת הזאת?

סיגל קוגוט: זה לא רק 30 יום, זה יכול להיות יותר מזה.

סיגל קוגוט: תגיד שאתה רוצה צינון חצי שנה, נכון?

סיגל קוגוט: לא כולם עושים פריימריס תוך 30 יום.

סיגל קוגוט: אתה לא יודע מתי מפלגה עושה.

יריב לוין: העצמאות פרשה ממפלגת העבודה, איך תעשה צינון?

יריב לוין: זה לא ניתן.

סיגל קוגוט: היה משאל חברים בליכוד על ההתנתקות ואחר-כך הקימו מפלגה חדשה.

עמיר פרץ: אהוד ברק פנה במכתב דרמטי לחברים במפלגת העבודה לעבור לעצמאות.

עמיר פרץ: אתה יודע מה קורה עכשיו?

עמיר פרץ: איך יצליבו?

עמיר פרץ: יביאו את ישו.

סיגל קוגוט: אתה חייב להסתמך על המפלגות.

סיגל קוגוט: אם מפלגה רוצה חברים חדשים ומוותרת על הצינון, מה אני יכולה לעשות?

סיגל קוגוט: אני לא יכולה בחוק להגיד לה.

אלון בכר: אבל זה ממש עניין של המפלגות, להחליט לעצמן מי יכול להצביע אצלן, כל מפלגה לעצמה.

סיגל קוגוט: אחרי שהאדם הזה אומר או מצהיר - כל מפלגה מדווחת לרשם את מי היא מחקה ואת מי לא.

סיגל קוגוט: אז אם הרשם רואה שאחרי כל הבירור הזה הוא עדיין נשאר חבר בשתי מפלגות, אז ברור שקרתה פה תקלה.

סיגל קוגוט: או תקלה במפלגה או שהוא באמת רימה והצהיר לשתיהן שהוא רוצה להישאר.

סיגל קוגוט: אם הוא הצהיר לשתיהן, הוא ימחק אותן משתי המפלגות.

סיגל קוגוט: אם היתה תקלה במפלגה, הוא ימחק אותו מזאת שהיתה צריכה למחוק אותו.

סיגל קוגוט: הרשם יורה למחוק אותו.

עמיר פרץ: אתם באמת חושבים שהיום האזרחים בכלל מסתכלים - - -

יריב לוין: לכן זה יפתור את הבעיה.

סיגל קוגוט: לכן זה מה שיפתור את הבעיה.

עמיר פרץ: בדרך-כלל זה באשמת המפלגות.

סיגל קוגוט: נכון.

סיגל קוגוט: אז אחת מן השתיים.

סיגל קוגוט: יכול להיות שהבעיה לא כזאת חמורה ואז אתה חולק על איך שיריב לוין רואה את זה ואתה חושב שבכלל לא צריך את החוק הזה.

סיגל קוגוט: אם הבעיה היא באמת חמורה - - -

עמיר פרץ: הבעיה היא רק אחת:

עמיר פרץ: אני רוצה גם הגנה לאותו חבר שעובר איזו ויה דולורוזה, שבסוף מישהו מגן עליו שהוא באמת מגן את זכותו.

סיגל קוגוט: נכון, שלא ימחקו אותו סתם אם הוא לא שיקר.

זבולון אורלב: אני רוצה לשכלל את הצעתי כדי לחסוך.

זבולון אורלב: לאור מה שהוא אמר, שבקדימה, לדוגמה, התפקדו לפני 7-8 שנים ואף אחד לא מחקר.

זבולון אורלב: בהצעה הזאת, להעביר את הקידוד עם תאריכי ההתפקדות.

זבולון אורלב: נגיד שיש פער של 5 שנים, תמחקו את ה-5 שנים.

סיגל קוגוט: אבל אם הוא השתתף שם בפריימריס לפני חודש?

סיגל קוגוט: למה שתמחק אותו, הוא היה חבר פעיל.

סיגל קוגוט: לך תדע אם הוא היה חבר פעיל או שהוא סתם רשום.

זבולון אורלב: לא היה פריימריס בשנה האחרונה.

זבולון אורלב: הוא יודע מתי הפריימריס כי הוא מקבל את התקנונים של המפלגות.

יריב לוין: זה לא פריימריס, זה גם בחירות פנימיות בסניף.

זבולון אורלב: אבל לעשות עכשיו את כל הפרוצדורות האלה של המכתבים?

זבולון אורלב: אין מנגנונים למפלגות.

זבולון אורלב: זאת בעיה גדולה מאוד.

יריב לוין: זה לא כזה סיפור.

סיגל קוגוט: לשלוח מייל?

זבולון אורלב: ראיתי שבין קדימה לעבודה היו איזה 4,000 פונים.

יריב לוין: נכון, אז יטפלו בזה.

זבולון אורלב: אתם יודעים מה זה לשלוח ל-4,000?

יריב לוין: הכול ממוחשב.

יריב לוין: יש לך סטנדרט של מכתב.

יריב לוין: אתה מעביר את כל השמות ומוציאים לבית דפוס שעוטף ושולח.

סיגל קוגוט: אגב, לפני הצלבה ראשונה רשם המפלגות הסכים לפרסם בעיתון הודעה שכל מי שחבר מפלגה יכול להסדיר את החברות ולפרסם איך עושים את זה.

סיגל קוגוט: לפני הצלבה ראשונה מניחים שבאמת יהיה איזה אי סדר.

סיגל קוגוט: אחר-כך זה כבר לא - - -

זבולון אורלב: אחר-כך יהיו תביעות של המועמדים שהמפלגה לא עשתה את כל הדרוש.

יריב לוין: ברור שזה יהיה כי צריך לדאוג שהמפלגות יעשו את זה.

יריב לוין: אין ספק שהבעיה בעסק הזה היא שהמנגנון לא רוצה להוציא את האנשים החוצה ולכן הוא לא משתף עם זה פעולה.

עמיר פרץ: הוא שהוא לא רוצה להכניס אותם.

יריב לוין: נכון.

סיגל קוגוט: אתה לא יכול למחוק אדם אוטומטית.

סיגל קוגוט: אתה יכול לפגוע בזכותו שלא בצדק.

עמיר פרץ: אצלנו זה היה הפוך.

עמיר פרץ: למרות שהם מילאו תצהירים ולמרות ולמרות - היה יועץ משפטי של המפלגה שדאג שהם לא ייכנסו והם לא יצביעו.

יריב לוין: במובן הזה החוק הזה משפר את מצבם כי הוא מקנה להם זכות חוקית ברורה להיות חברים במצב הזה.

עמיר פרץ: מי יכריע?

עמיר פרץ: אני רוצה שבסוף לאותו חבר פונה תהיה סמכות כלשהי שהוא יכול לפנות אליה.

יריב לוין: אין לי בעיה שיהיה טריבונאל כזה שהוא יכול לפנות אליו ולהכריע.

יריב לוין: השאלה האם הם מוכנים לזה?

יריב לוין: לי אין בעיה שיפנו אליו בערר כזה והוא ייתן החלטה.

אלון בכר: באיזה שלב של ההליך?

יריב לוין: כאשר פרסמו את ספר הבוחרים הוא נגרע מספר הבוחרים או נמצא בספר הבוחרים.

אלון בכר: אנחנו לא רואים את ספר הבוחרים.

יריב לוין: נניח שאדם ביקש להיכלל בספר והמפלגה לא רוצה לרשום אותו.

יריב לוין: הוא יגיש לך ערר ויגיד: אני זכאי להירשם.

אלון בכר: הוא רשום.

אלון בכר: במנגנון זה הפוך.

אלון בכר: המנגנון, נכון לרגע זה - - -

יריב לוין: לא.

יריב לוין: כשהיא קיבלה ממך את ההודעה על ההצלבה – כשאתה עשית את ההצלבה והודעת למפלגה שהוא כפול וצריך להוריד אותו.

יריב לוין: אתם צריכים לברר.

אלון בכר: הוא כפול ועכשיו הוא צריך להגיד אם הוא רוצה.

אלון בכר: אם הוא לא אומר שהוא רוצה להישאר, אז הוא נמחק.

אלון בכר: כדי להישאר הוא צריך להגיד שהוא רוצה להישאר.

אלון בכר: אם לא, זה ברור שהוא בשני מקומות.

אלון בכר: הוא צריך לעשות זאת באחת מהדרכים שהחוק מאפשר, דהיינו, בפקס, באימייל.

סיגל קוגוט: טלפון זה לא מספיק טוב.

אלון בכר: זה בעיה לכתוב מייל של כמה מילים?

עמיר פרץ: אני הייתי מזכ"ל מפלגה ואני אומר לך שבהצלבה של 4,000 - - -

אחמד טיבי: בתשובה לשאלה של היו"ר, אכן אנחנו חותרים להצבעה.

אחמד טיבי: הוסמכתי להודיע לכם.

זבולון אורלב: אתה מוכן להסביר מה המשמעות של המילה "חותרים"

אחמד טיבי: בבקשה אדוני, תסביר מזה זה "חותרים".

דוד רותם: חותרים זה אומר שאנחנו מקווים אבל לא נצביע.

דוד רותם: אם נגמור, אז נצביע.

דוד רותם: אני חייב להראות משהו לזבולון אורלב?

דוד רותם: הוא צריך להראות בסטטיסטיקה שהוא גמר עוד חוק?

זבולון אורלב: א', כן.

יריב לוין: רק בשביל הכיף הייתי מעביר אותך שבוע פריימריס.

דוד רותם: זה רק מוכיח שמי שהולך לפריימריס הוא לא ראוי להיות חבר כנסת כי הוא לא יודע להצטרף למפלגה שאין בה פריימריס.

יריב לוין: אתה יודע שבבניין הזה זה לא הולך לפי מי שראוי, זה הולך לפי מי שנבחר.

אחמד טיבי: יש הבדל בין להיות מועמד ולהיבחר על-ידי חברי מרכז ליכוד לבין התאים האפורים של ליברמן.

דוד רותם: בוודאי שיש, אצל ליברמן זה היותר מובחרים נבחרים.

עמיר פרץ: בוא נדבר על החיים.

עמיר פרץ: איך הולך העניין?

עמיר פרץ: האדם התפקד ועוד לא הכניסו אותו לספר הבוחרים.

עמיר פרץ: הוא בצינור לקראת כניסה.

עמיר פרץ: ואז אומרים לו שהוא חבר שתי מפלגות.

עמיר פרץ: הוא כותב מכתב, ממלא תצהירים וכדומה.

עמיר פרץ: בסוף עדיין מבררים איתו.

עמיר פרץ: נגמרים הפריימריס והם עדיין רק מבררים איתו את העניין.

עמיר פרץ: מישהו צריך להיות פה הגואל.

עמיר פרץ: הוא אומר: פניתי, עשיתי כל מה שביקשתם ואני מוכן להופיע בפני כל אדם שאתם רוצים.

עמיר פרץ: אני הגשתי עתירה לבית המשפט ובית המשפט פסל החלטה.

עמיר פרץ: זה תקדים, כי רשות שיפוט זה בדרך-כלל מוסד שהוא במעמד של בורר.

עמיר פרץ: בית המשפט המחוזי פסל החלטה שלהם, על זה שהם לא הכניסו 823.

עמיר פרץ: אני כבר התעייפתי.

עמיר פרץ: להמשיך להיאבק על עוד 2,500 כבר לא היה לי כוח.

עמיר פרץ: כבר יצא לי החשק.

עמיר פרץ: גם לאנשים נמסר.

עמיר פרץ: מתקשרים אליהם, תבוא תצהיר.

עמיר פרץ: אתה הסמכות.

עמיר פרץ: אם הייתי רוצה לעשות טריקים לא היה איכפת לי להשאיר את זה במנגנון המפלגתי.

עמיר פרץ: אם אני מסכים שאתה תהיה הסמכות, זאת אומרת שאני באמת רוצה החלטה נקייה לחלוטין.

דוד רותם: אבל אז אתה רוצה שהוא יידע באיזו מפלגה אני רשום.

סיגל קוגוט: גם חוקר שחוקר עבירה פלילית יודע באיזו מפלגה הוא רשום.

עמיר פרץ: מה האסון הגדול?

עמיר פרץ: אתה מסתתר שאתה חבר ב"ישראל ביתנו"?

עמיר פרץ: כשאתה מצביע לליכוד אתה עומד בתור, מצלמים אותך, הטלוויזיה נמצאת.

עמיר פרץ: זה מוסד חשאי?

עמיר פרץ: מה מסתירים פה בדיוק?

דוד רותם: איתי אין בעיה.

דוד רותם: חבר סתם שמסתובב בשטח לא רוצה שידעו שהוא רשום בליכוד ובמפד"ל.

עמיר פרץ: הוא עומד בתור למפלגה, הוא עומד בתור להצבעה.

עמיר פרץ: זאת לא הצבעה לכנסת שלא יודעים למה אתה מצביע.

עמיר פרץ: כתוב: הליכוד ואז מי שעומד הוא ליכוד.

עמיר פרץ: אין שאלה בכלל.

עמיר פרץ: כתוב מפלגת העבודה.

עמיר פרץ: אם אתה עומד שם בתור, אתה חבר שם, מה השאלה בכלל?

עמיר פרץ: איזה חסמב"ה יש שם.

זבולון אורלב: עמיר, עדיין מי שעומד בתור לוקח בחשבון שלא כל העולם רואה אותו.

זבולון אורלב: יש לו מעסיקים, הוא עובד במקום עבודה.

זבולון אורלב: יכול להיות שהוא מתפקד אבל הוא לא בא להצביע.

זבולון אורלב: אני לא בעד זה שמבחינת הערכים, כפי שאני מבין אותם, שעובד מדינה - - -

אלון בכר: גם הממשלה מתנגדת.

סיגל קוגוט: חבר הכנסת פרץ התכוון אם האדם עצמו רוצה לפנות כי הוא חושב שמתענים לו במפלגה.

סיגל קוגוט: זה לא שמכריחים אותו לפנות.

סיגל קוגוט: אם אדם עצמו פונה, אין לו טענה של פרטיות כי פרטיות היא רק אם הוא לא מספיק.

זבולון אורלב: מה את מציעה?

סיגל קוגוט: אני לא מציעה כלום.

סיגל קוגוט: נניח שלא מחקו אותו והוא רוצה ללכת למפלגה אחרת, שהוא יוכל להגיד את זה לרשם המפלגות.

סיגל קוגוט: זה ייצא שהמנגנון המפלגתי לא מסכים למחוק אותו.

סיגל קוגוט: לא משנה, ממילא לא מסכימים לזה.

סיגל קוגוט: הכוונה היא שיהיה הליך בירור שבסופו תצא איזו החלטה.

עמיר פרץ: אם אדם מקודד ונפל בשתי מפלגות, אז שיידע שהוא ייחשף.

עמיר פרץ: כל השאר לא ייחשפו.

סיגל קוגוט: ממילא מאגרי המידע מושמדים אחר-כך.

סיגל קוגוט: זה לא רק טענה של פרטיות, זאת טענה גם של המנגנון.

אלון בכר: אולי אני אגיד כמה דברים.

אלון בכר: יש פה שני דברים.

אלון בכר: אני אתייחס גם לכוח ה אדם אבל כוח האדם זה בשוליים.

אלון בכר: כוח אדם זה משהו שאפשר לתת ואז יש מי שעושה את זה.

אלון בכר: זה שעכשיו אין מי שיעשה את זה, זאת לא סיבה לא לעשות אם זה היה נכון לעשות.

עמיר פרץ: אל תשכח שהיה לך פרק שלם בחוק הקודם ואתה היית זה שהיית מוסמך להוציא חבר מפלגה.

עמיר פרץ: אף אחד אחר לא היתה מוסמך.

עמיר פרץ: זאת היתה זכות מוגנת על-ידי מוסד.

עמיר פרץ: זאת לא זכות שמופקרת בידי מנגנון כזה או אחר.

אלון בכר: זה לא משהו שהופעל ועבד וכנראה גם בגלל זה נמחק.

אלון בכר: זה הרבה שנים לפני שהגעתי לתפקיד.

אלון בכר: אני לא בדיוק יודע למה אבל כנראה שזה לא הופעל.

אלון בכר: אני רוצה להגיד מה תפקידנו מול המפלגות ומזה אפשר לגזור את השאלה האם זה נכון שאנחנו נעשה בירורים או מגעים ישירים מול חברי מפלגות?

אלון בכר: לרשם המפלגות אין הרבה סמכויות אבל יש לו סמכויות רגולאטוריות על המפלגות ועל התנהלותן וגם בהיבטים מאוד צרים.

אלון בכר: אין לנו לא סמכות, לא נגישות ולא מידע על חברי מפלגות או על הפעילות המפלגתית עצמה.

אלון בכר: כל מה שהסכמנו לקחת על עצמנו במסגרת התיקון הזה לחוק המפלגות הוא משהו שהוא לא בבסיס הסמכויות הטבעיות שלנו אבל הבנו שיש פה צורך לאומי, לצורך העניין, כדי למנוע באמת הטיות בבחירות מקדימות או אחרות בתוך מפלגות.

אלון בכר: אמרנו שניקח על עצמנו משהו, שזה לא נכון היה מלכתחילה להטיל אותו עלינו כי אנחנו ממשלה ואנחנו לא רוצים להתערב בעניינים המפלגתיים.

אלון בכר: היו כמה תנאים כדי שנעשה את זה בלב שלם ובלי להתנגד, לא ברמה המנהלתית.

אלון בכר: אנחנו היום לא יודעים מי חברי מפלגות, אנחנו גם לא רוצים לדעת מחר מי חברי המפלגות.

אלון בכר: אנחנו לא רוצים לדעת.

אלון בכר: בוודאי שלא רוצים לבוא בדין ודברים עם חברי מפלגות באיזה בירורים שהם חצי חקירתיים כאלה.

אלון בכר: כשאתה מברר מול מישהו או תלונה שלו או מולו למה הוא חבר בשתי מפלגות ולמה עשה ומתי עשה, אתה לא רק חודר לפרטיות, אתה גם מעין רשות חצי חקירתית שנכנסת לאדם לשיקוליו, להתנהלותו, איפה הוא חבר, מה הוא עשה, האם מישהו אחר פקד אותו או הוא.

אלון בכר: זה לא משהו שנכון מבחינתנו, שהממשלה בכלל תעשה.

אלון בכר: אנחנו לא רוצים לדעת מי חבר מפלגה, אנחנו גם לא רוצים לבוא בדברים עם חבר מפלגה ולאיים עליו באיזה אופן ולגרום לו לעזוב או להישאר או לחזור.

אלון בכר: אנחנו דיברנו על מנגנון שהוא מנגנון אוטומטי.

אלון בכר: אני חושב שכאשר המפלגות יתאימו עצמן לדבר הזה, אז גם הצורך המנגנוני של המפלגה בתקשורת מול החברים שלה, יהיה לא מורכב יחסית כי הוא אמור להיות, לפי דעתנו, בצורה אינטרנטית אלקטרונית, לא בדואר ולא בטלפונים.

אלון בכר: הרעיון הוא שהמנגנון הוא מנגנון אוטומטי, לתוך משהו שייבנה לצורך העניין ושהיום לא קיים.

אלון בכר: המפלגות יעבירו את הנתונים של חברי המפלגות שלהם מקודדים.

אלון בכר: ההשוואה תיעשה באופן אוטומטי אחרי שאנחנו ראינו שהגיעו הנתונים בתאריך נתון ותחזור למפלגות באופן אוטומטי מקודד גם.

אלון בכר: כל התהליכים האלה יהיו בלי שאנחנו בעצם רואים את הנתונים או מסתכלים על משהו שאפשר להבין ממנו מי הם חברי המפלגות.

אלון בכר: בסופו של דבר, העניין של מי חבר במפלגה או לא חבר במפלגה הוא עניין של המפלגה ושל האיש שרצה להיות חבר בה.

אלון בכר: זה לא עניין של הממשלה ולא של רשם המפלגות.

אלון בכר: זה לא משהו שנכון שאנחנו נהיה בכלל מעורבים בו.

אלון בכר: בתיקון הכנסנו מנגנון שמאפשר לנו לקבל בחזרה את הנתונים מהמפלגות ולוודא שהמפלגות אכן לא הותירו אצלן אנשים שהם מתפקדים כפולים אחרי ההצלבה הזאת.

אלון בכר: אני חושב שלא צריך לזלזל בכישורים וביכולות של מישהו שבכל זאת הלך להיות חבר במפלגה.

אלון בכר: זה לא קורה סתם מעצמו.

אלון בכר: מישהו החליט שהוא רוצה להיות חבר במפלגה.

אלון בכר: הוא מילא טופס, הוא שלח איזה נייר, הוא נתן איזה נייר למישהו.

עמיר פרץ: שמעתי בקבלת שבת עם כל הכלות שלי עם כל החתנים שלי מה הם עשו.

אלון בכר: אבל הם חתמו על איזה נייר?

אלון בכר: הם מבינים שהם חתמו על איזה נייר ועכשיו הם חברים.

עמיר פרץ: מכניסים 500 איש בשיק אחד.

אלון בכר: השיק זה משהו אחר אבל מישהו ביקש להיות חבר במפלגה.

אלון בכר: היום כדי להיכנס אתה חייב להצהיר שאתה לא חבר במפלגה אחרת.

אלון בכר: זה לא דבר שמישהו תפס אותך בתחנת אוטובוס ונהיית חבר במפלגה.

אלון בכר: אתה אמור להצהיר שאתה לא חבר במפלגה אחרת ואתה רוצה להיות חבר במפלגה הזאת, זה חלק מהמנגנון.

אלון בכר: זאת לא אמורה להיות תופעה נרחבת.

אלון בכר: בוודאי אם זאת תופעה שהיא כן נרחבת, אני מניח שיהיו לזה גם היבטים פליליים שעד עכשיו לא באו לידי ביטוי.

אלון בכר: אני רוצה להזכיר לכולנו, הפעם הראשונה שאנחנו עשינו את ההשוואה הזאת, בקדנציה שלי לפחות, היתה לבקשת קדימה והליכוד לפני פריימריס לבחירת יו"ר קדימה הקודמת.

אלון בכר: אז התגלו באמת 3,500 מתפקדים כפולים בין שתי המפלגות.

אלון בכר: זה לא היה מקודד, גם לא היה מנגנון כזה.

אלון בכר: אז גם תהינו האם בכלל אנחנו אמורים לעשות כזה דבר.

אלון בכר: חשבנו שזה לא נכון שנעשה את זה אבל אחרי התייעצות עם היועץ המשפטי לממשלה, החלטנו להסכים בגלל דחיפות העניין והחשיבות הציבורית כי עלו טענות שאנשים באופן יזום ומודע התפקדו לעוד מפלגה כדי להשפיע על התוצאות של הבחירות שם ולא שיש איזו טעות מנהלתית.

אלון בכר: הסכמנו ועשינו את זה באמצעות דיסקים, עם שמות ותעודות זהות, עם חוסר נוחות גדול מאוד שלנו.

אלון בכר: היו שם 3,500 איש.

אלון בכר: אחרי הדבר הזה, לכאורה אפשר היה להעביר את הכול למשטרה ולהגיד שיש פה אנשים שהתפקדו לשתי מפלגות, תחקרו וזאת עבירה פלילית.

אלון בכר: זה לא קרה.

אלון בכר: היועץ המשפטי לממשלה חשב שלא צריך לעשות את זה בגלל ההיקפים הנרחבים, בגלל הרקע.

אלון בכר: אחרי תיקון כזה.

אלון בכר: אחרי שיהיה איזה יישור קו – לא אמורות להיות כמויות גדולות, אני מקווה.

אלון בכר: אם יהיו כמויות גדולות אחרי הפעם הראשונה שנעשה את ההצלבה המשולשת הזאת שמפורטת פה, זה כבר בסבירות גבוהה מאוד אנשים שבמודע עשו פה משהו שהוא בלתי תקין בלשון המעטה, או בלתי חוקי לחלוטין במקרה היותר חמור.

אלון בכר: אז אני מקווה שהכמויות יהיו יותר קטנות ואז גם יהיה נוח להעביר כזה דבר גם לחקירה ברמה הפלילית, שהיא כמובן לא שלנו.

יריב לוין: גם המוטיבציה תהיה יותר נמוכה מצד הפוקדים כי הם יודעים שבסוף יהיו הצלבות.

אלון בכר: נכון.

אלון בכר: כשלא היה מנגנון יכולת לחשוב שאתה תשפיע על המפלגה ואף אחד לא יידע שזה קרה.

אלון בכר: כשיש מנגנון המוטיבציה יורדת כי אתה יודע שמישהו יידע על זה.

עמיר פרץ: אתה מדבר איתי על מצב שבו מפלגה עושה טריקים ומעוניינת לשמור מסיבות כאלה.

עמיר פרץ: אני מדבר איתך על מצב שמפלגה לא מאפשרת לאדם לממש את זכותו בגלל הטענה של הרישום הכפול.

עמיר פרץ: עם טענות אחרות אין בעיה.

עמיר פרץ: אם יש תקופת אכשרה או כל דבר אחר שמפלגה קבעה זאת זכותה.

עמיר פרץ: אני מדבר על-כך שהיא נתלית בעניין של ההתפקדות הכפולה כדי - פה אני צריך את עזרתך לאותו אדם שזכותו לפנות אליך אם הוא מחליט שהוא רוצה להיחשף.

עמיר פרץ: אם הוא מחליט לפנות אליך ואומר: אני הודעתי בכל דרך שאני עזבתי מפלגה אחת והצטרפתי למפלגה אחרת – תודיע להם.

עמיר פרץ: עם כל מה שאמרת אין לי בעיה.

עמיר פרץ: בעניין הזה שיש אנשים שהם גם פה וגם פה ושתי המפלגות מכירות בהם כחברים.

דוד רותם: אני חושב שהוא צודק.

דוד רותם: אם אני רוצה להשתחרר ממפלגה והיא לא משחררת אותי.

דוד רותם: לכן אצלך בהצלבה אני מופיע בשתי מפלגות.

דוד רותם: אני בא אליך ואומר: אדוני תראה, פניתי אליהם, שלחתי להם דואר רשום, אימייל וכדי להתנכל לי הם לא מוציאים לי.

אלון בכר: ההנחה שלנו וזה גם בבסיס התיקון המורכב הזה – כשלא היה בעצם שום כלל על כלום, אז כל מפלגה יכלה לעשות עם המנגנון שלה איזה עניינים שהם באמת היו פוגעים באנשים.

אלון בכר: היום המנגנון הוא בדיוק הפוך.

אלון בכר: אם יש מישהו שהוא כפול, אם הוא לא עושה שום דבר אקטיבי, הוא חייב להימחק.

אלון בכר: ההנחה של כולנו צריכה להיות שכשיש חוק ברור אז ימחקו.

סיגל קוגוט: הוא העלה בעיה הפוכה.

סיגל קוגוט: הוא העלה בעיה שרוצים להתנכל ולא נותנים לאדם להירשם כחבר מפלגה כי לא בא להם עליו.

אלון בכר: שישלח את הבקשה.

סיגל קוגוט: הוא רוצה שאתה תעזור לו.

סיגל קוגוט: שמעתי שעמי אמר שהוא ילך לבית המשפט.

אלון בכר: זאת זכות ששמורה לכל אחד.

סיגל קוגוט: בית משפט זה הליך מסובך, מורכב, יקר וארוך.

אלון בכר: כשאומרים לעזור זה יפה.

אלון בכר: אם המנגנון של המפלגה עושה פעולה בלתי חוקית לחלוטין.

אלון בכר: כלומר, מישהו שקיבל את המכתב - - -

סיגל קוגוט: זה לא בלתי חוקי לחלוטין – הם מבררים, יש להם המון המון דברים לברר.

דוד רותם: אני מתכבד עכשיו למפד"ל.

דוד רותם: אני מודיע לישראל ביתנו שפרשתי.

דוד רותם: זבולון אורלב לא רוצה שאני אתפקד למפד"ל כי הוא פוחד שאני אקח לו את המקום.

דוד רותם: הוא אומר לי: אתה לא יכול כי לפי המידע שיש ברשותי אתה רשום בעוד מפלגה.

דוד רותם: אני פונה אליך ואומר: אדוני, תודיע בבקשה לזבולון אורלב שלא יבלבל לי את המוח כי אני לא במפלגה אחרת.

אלון בכר: אני הבנתי את השאלה גם קודם ואני חושב שהתשובה היא פה.

אלון בכר: לפי זה, אז כל פעם שעושים למישהו משהו לא תקין במפלגה - - -

סיגל קוגוט: התשובה לא פה.

אלון בכר: אני אגיד למה התשובה היא כן פה.

אלון בכר: היא פה כי המנגנון עכשיו הוא הפוך.

אלון בכר: בניסוח האחרון, המפלגה לא צריכה לעשות שום בירור.

אלון בכר: המפלגה מקבלת את הפרטים המקודדים חזרה אליה.

אלון בכר: היא יודעת שיש אצלה עכשיו 100 כפולים.

אלון בכר: מבחינתי, הדבר החכם ביותר היא שיחזרו אליהם באימייל שאותו מילאו בפרטים.

עמיר פרץ: העובדת ב"עוף קור" תשלח באימייל.

אלון בכר: אז במכתב רגיל, זה גם אפשר.

אלון בכר: יוצא מכתב אוטומטי - - -

סיגל קוגוט: הבעיה שעמיר פרץ העלה היא שהוא לא יהיה כפול כי הוא לא רשום שם בכלל, כי הם לא רוצים לשמור אותו.

אלון בכר: זה משהו אחר, אני הבנתי את השאלה.

אלון בכר: חבר הכנסת רותם, אני רוצה שזה יהיה ברור.

אלון בכר: יוצא מכתב בדואר רשום אוטומטית מהמערכת.

סיגל קוגוט: למי ייצא מכתב?

אלון בכר: לחבר המפלגה.

סיגל קוגוט: אבל הוא לא מופיע כי מסרבים לקבל אותו.

סיגל קוגוט: אני מבינה שזאת התשובה שלכם, שאתם לא רוצים להתעסק עם מי מתקבל ומי לא.

סיגל קוגוט: אי-אפשר להגיד שיש פה מענה בחוק.

סיגל קוגוט: אין מענה בחוק לבעיה הזאת.

סיגל קוגוט: הוא אומר: אנחנו לא רוצים לרשום אותך כי אתה רשום גם באחרת.

סיגל קוגוט: זה מה שהוא אומר:

סיגל קוגוט: אנחנו לא נרשום אותך כי אתה רשום גם בשנייה.

ליאת מרגלית: איך הם יודעים שהוא רשום כחבר אם הוא לא נרשם אצלם כחבר?

יריב לוין: רבותיי, אני רוצה להעיר הערה.

יריב לוין: תיראו, אם יש מנגנון מפלגתי שמגויס לטובת צד מסוים וזה בהחלט קורה, אני לא אומר שזה לא קורה, והוא החליט לעשות מניפולציות ולא לרשום אנשים או למחוק אנשים – הבעיה היא הרבה יותר רחבה מהדבר הזה.

יריב לוין: הוא לא צריך את ההודעות על המתפקד הכפול.

יריב לוין: הוא אומר שהטופס לא מתאים, החתימה לא מתאימה לו והוא בכלל לא הגיע לשם.

אלון בכר: בוא נזכור צעד אחד אחרי זה, שהוא כבר רשום.

אלון בכר: עכשיו צריך למחוק אותו ולא לא למחוק אותו.

יריב לוין: לכן אני אומר שזאת סוגיה שאם אכן קורות תופעות כאלה, כנראה שאין מנוס מלהביא אותן בפני בית משפט.

יריב לוין: יכול להיות - - -

דוד רותם: אם נביא בפני בית משפט, פירושו שאתה אומר - - -

יריב לוין: יכול להיות שאפשר לשקול לתת איזו הסמכה למבקר המדינה בעניין הזה.

יריב לוין: ממילא הוא עוקב אחר התהליכים שנעשים בכל מיני היבטים אחרים שלהם.

סיגל קוגוט: זה רק כסף.

יריב לוין: יכול להיות, אני לא רוצה לפתוח את זה.

יריב לוין: אנחנו מנסים ליצור מנגנון מסודר שמאפשר לנהל את העניין באופן תקין, בהנחה שרוצים לעבוד באופן תקין כדי לייצר את החובות החוקיות.

אלון בכר: אם המנגנון עושה משהו מכוון זה גם עולה כדי עבירה פלילית.

עמיר פרץ: כל מה שאמרת זה בסדר.

עמיר פרץ: רק נוסיף סעיף אחד: היה והחבר מסכים לחשוף את עצמו והוא פנה ישירות לרשם וביקש כי הרשם יודיע על המעבר שלו למפלגה אחרת.

עמיר פרץ: נניח שאני רוצה להיאבק למען עצמי – אין לי סיכוי.

עמיר פרץ: מה עושה המנגנון המפלגתי?

עמיר פרץ: הוא לא מקבל עדיין את ההצהרה.

עמיר פרץ: הוא אומר שהבדיקה של הצד השני לא נראית לי.

עמיר פרץ: אני כמפלגה יכולה להסתבך ב הליך פלילי.

סיגל קוגוט: זה לא נכון.

סיגל קוגוט: אנחנו חייבנו את המפלגה לקבל את ההצהרה.

אלון בכר: אם היא לא קיבלה אז היא מוחקת.

עמיר פרץ: - - -

דוד רותם: אין לא קיבלה, החוק קובע שהיא חייבת לקבל.

עמיר פרץ: היא קיבלה את ההודעה שלי והיא החליטה - - -

אלון בכר: אין לה סמכות לעשות את זה, אין לה שיקול דעת והיא מפרה את החוק.

יריב לוין: עמיר, מה תעשה אם שלושה ימים לפני הבחירות הוציאו ספר בוחרים סופי ומחקו לך 200 איש ללא סיבה.

יריב לוין: זה אותו דבר.

עמיר פרץ: זה משהו אחר.

יריב לוין: זה אותו דבר.

יריב לוין: לקחו לך את המתפקד מראשון ורשמו אותו בעל זכות הצבעה בסניף אופקים.

יריב לוין: זה אותו דבר, אתה הולך לבית משפט.

אלון בכר: חבר הכנסת פרץ, אין למפלגה שיקול דעת.

יריב לוין: יש אלף דרכים.

דוד רותם: אם המפלגה קיבלה ממנו הודעה שאני חבר בה והיא לא מקבלת, היא מצפצפת על זה.

דוד רותם: מה אתה רוצה שאני אעשה?

עמיר פרץ: אני צריך שתהיה לי דרך לקבל מהרשם אסמכתא שהוא אכן מודיע שאני עשיתי את מה שנדרש בחוק ואז אני אלך לבית משפט.

אלון בכר: איך אני אדע שעשית את זה?

אלון בכר: אני צריך לפנות למפלגות לברר את זה.

יריב לוין: אבל למה רק לגבי זה?

יריב לוין: למה שלא תגיד לרשם שיבדוק שהתפקדת כמו שצריך ורוצים לרשום אותך שאתה חבר בסניף ראשון ולא בסניף אופקים?

אלון בכר: אם אתה בא לקלפי להצביע ולא נותנים לך.

אלון בכר: אולי גם את זה נבדוק?

אלון בכר: זה המנגנון המפלגתי.

יריב לוין: עמיר, יש אין סוף מניפולציות.

עמיר פרץ: יגידו לך: אצל הרשם מצאנו שאתה חבר בשתי מפלגות.

עמיר פרץ: הוא אומר: עזוב אותי, לא רוצה לשמוע מאף אחד.

עמיר פרץ: הוא מפחד כי אין לו כתובת למי לפנות.

עמיר פרץ: הרשם אומר שהוא לא מתעסק עם החבר הבודד.

עמיר פרץ: לפחות שגם המפלגות ידעו שלחבר הבודד יש זכות לערער על ההליך שהם נקטו בו ויכול להיות שהן יהיו זהירות יותר.

יריב לוין: אני לא מתנגד לזה.

דוד רותם: אני חושב שעמיר צודק.

עמיר פרץ: מישהו צריך להיות אחראי על הרישום הכפול.

אלון בכר: לא, אנחנו לא אחראים על זה.

אלון בכר: אנחנו מתווך הוגן לצורך העניין.

אלון בכר: אנחנו לא אחראים לזה, זה בדיוק העניין.

אלון בכר: הסכמנו להיות אלה - - -

עמיר פרץ: התנדבתם.

אלון בכר: לא התנדבנו.

אלון בכר: הסכמנו לקחת על עצמנו את הדבר הזה כי המפלגות לא הצליחו לעשות את זה בינן לבין עצמן.

אלון בכר: אם הן היו עושות את זה בינן לבין עצמן זה היה הכי נכון הן מבחינה דמוקרטית ומבחינה חוקית.

זבולון אורלב: אז הויכוח הוא מי נותן למי ומי חושף?

אלון בכר: אז אנחנו פה כי המפלגות לא הצליחו להסדיר את זה בינן לבין עצמן.

אלון בכר: אבל מכאן ועד עכשיו לתת לנו סמכויות בהתנהלות המפלגות?

זבולון אורלב: יושב פה אדם שהיה מזכ"ל במשך 4 שנים ועבר 3 מפקדים.

זבולון אורלב: אם אפשר לעשות אבחנה בין המתפקדים התמימים שהתפקדו לפני 4-5 שנים לאיזו מפלגה, שלא צריכים לשלם דמי חבר קבועים.

זבולון אורלב: נדמה לי שרק בשתי מפלגות צריך לשלם דמי חבר קבועים וביתר המפלגות זאת התפקדות חד פעמית.

זבולון אורלב: המפקד הקודם שהיה לנו התחיל בשנת 2004 ויכול להיות שמי שהתפקד ב-2004, 70,000 איש – אתה חושב שהוא זוכר שהוא התפקד?

זבולון אורלב: הוא בכלל לא זוכר.

אלון בכר: עכשיו מזכירים לו.

זבולון אורלב: דקה אחת.

זבולון אורלב: אני אומר שעם הקידוד צריך לתת גם את מועד ההתפקדות.

זבולון אורלב: אני רוצה להבחין בין שתי אוכלוסיות.

זבולון אורלב: אלה שהפער של ההתפקדות הראשונה להתפקדות השניה עולה על שנה, כי אין מעבר לשנה פריימריס בשתי מפלגות.

זבולון אורלב: לדעתי אין כזאת מציאות, של מניפולציות שקודם אני אצביע פה ואח"כ פה, בפער של יותר משנה.

זבולון אורלב: למיטב ידיעתי אין דבר כזה.

זבולון אורלב: לכן אני אומר, שכדי לחסוך הרבה מאוד עבודה ולדעתי אלה גם המספרים הגבוהים.

זבולון אורלב: אלה שהתפקדו ושכחו, נבצר מהם וכדומה, מי שהפער הוא יותר משנה מחק אותו.

דוד רותם: מאיפה תמחק אותו?

זבולון אורלב: מהתפקדות הישנה.

יריב לוין: אבל הוא השתתף בכל תהליכי הבחירות לאורך ההתפקדות הישנה, מה פתאום תמחק אותו?

זבולון אורלב: תמחק אותו כי זאת התפקדות ישנה.

יריב לוין: אז מה אם היא ישנה?

זבולון אורלב: אגב, אני מסכים, הוא יודע מתי יש פריימריס בכל מפלגה.

סיגל קוגוט: אבל הוא עושה הצלבה פעם בשנה אז לא תהיה לך בעיה כזאת.

יריב לוין: עכשיו היתה לנו בחירת יו"ר תנועה, בחירת מרכז – הכול.

יריב לוין: היו בחירות של כלל המתפקדים שבחרו את מועצות הסניפים, את המרכז, את יו"ר התנועה.

יריב לוין: זה היה רק לפני כמה חודשים.

סיגל קוגוט: אבל הוא עושה פעם בשנה הצלבה, אז למה זה לא יעלה אז?

יריב לוין: אבל המנגנון נורא פשוט, הוא לא מסובך.

זבולון אורלב: המנגנון לא יכול לעמוד באלפים חופפים.

זבולון אורלב: יהיה לו פעם אחת אלפים חופפים וזהו.

זבולון אורלב: לנקות את הפערים של מתפקדים - - -

סיגל קוגוט: בסדר, אבל זה משנים ישנות.

סיגל קוגוט: עשינו הוראות מיוחדות להצלבה הראשונה מתוך הנחה שאז יהיו בלגאנים.

סיגל קוגוט: הן יותר מקלות על המנגנון.

זבולון אורלב: ההצלבה חוזרת למפלגות ואומרים למפלגות: תטפלו בזה.

סיגל קוגוט: נכון, אבל אז אומרים לבן אדם: תגיד איפה אתה רוצה להיות וזהו.

סיגל קוגוט: לא מעניין אותי אם שיקרת, שכחת.

זבולון אורלב: אתם חושבים שלשלוח 4,000 מכתבים זאת לא בעיה, אני אומר לכם שלשלוח 4,000 מכתבים למפלגה זאת כן בעיה.

סיגל קוגוט: אבל למחוק אנשים בלי לשאול אותם בכלל?

סיגל קוגוט: זה נורמאלי?

יריב לוין: אם לך יש מפקד, שמתוך 8,000 או 9,000 מתפקדים אתה צריך לשלוח ל-4,000 איש מפקד כפול – תאמין לי, זאת הבעיה הכי קטנה שלך.

יריב לוין: אין לך בעיה לשלוח 4,000 מכתבים.

זבולון אורלב: בטח שיש לי.

יריב לוין: אז תגבה דמי חבר.

אלון בכר: אתה שולח הודעות לכל ה-70,000, אז מה הבעיה לשלוח ל-4,000?

אלון בכר: הרי אתם בקשר עם החברים שלכם.

יריב לוין: תגבה 10 שקלים דמי חבר ועם הכסף הזה - - -

זבולון אורלב: רק לפני בחירות הם פונים אלינו.

דוד רותם: רבותיי היקרים, יש פה כמה נקודות שצריך להבהיר אותן.

דוד רותם: אנחנו נקיים דיון נוסף בהקדם.

יריב לוין: באיזה כנסת נקיים?

דוד רותם: אני מקווה שבכנסת הנוכחית.

יריב לוין: אני שומע פה סקופ תקשורתי עצום.

דוד רותם: מה אני יכול לעשות?

דוד רותם: יש לכם בעיה.

זבולון אורלב: מבחינתי, אני מוכן להצביע על הנוסח הזה.

דוד רותם: אני לא מצביע על הנוסח בלי לבדוק.

דוד רותם: זה בדיוק העניין.

דוד רותם: עמיר מעלה פה סוגיות שצריך לחשוב עליהן.

דוד רותם: מה אתה רוצה, שאני אתעלם מהן?

זבולון אורלב: אמרתי עלי.

זבולון אורלב: אמרתי שאני חשבתי על זה ואם אתה שואל אותי, הואיל ויש לי זכות הצבעה פה במקום חבר הכנסת אורי אורבך כי הוא לא יבוא, אני אומר לך שאני אצביע בעד הנוסח הזה.

דוד רותם: בסדר, אבל אני לא רוצה להעלות את הנוסח הזה כי אני רוצה שישקלו את הדברים שאומר עמיר כי אני חושב שהם נכונים.

זבולון אורלב: זכותך.

דוד רותם: מכיוון שאני לא רואה הצלבה בחודשיים הקרובים כי אין להם מנגנון לכל הדברים האלה, ואין גם למפלגות מנגנון – לפני הבחירות הקרובות זה לא יהיה.

אלון בכר: כדי שהדברים יהיו מובנים.

אלון בכר: לקראת הישיבה שהיתה לפני פעמיים, כשמנגנון הקידוד עלה על השולחן, אנחנו שלחנו בקשה לכמה מומחים שקיבלנו את השמות שלהם, כדי להבין אם זה בכלל ישים.

אלון בכר: אנחנו הבנו שטכנולוגית זה לא פשוט אבל זה ישים.

אלון בכר: כמובן שמאז לא התקדמנו עם זה משום שאי-אפשר לצאת עם איזה סוג של פיתוח עד שלא ברור מה המנגנון.

אלון בכר: בינתיים אנחנו גם לא יכולים לקדם את זה.

אלון בכר: עד שלא יהיה ברור בדיוק מה המנגנון, וכל שינוי יכול לשנות לגמרי את הפיתוח, אנחנו לא יכולים לעשות עם זה שום דבר.

אלון בכר: תבינו שבמובן הזה יש איזו הקפאת מצב.

אלון בכר: אנחנו ממתינים לראות מה קורה.

אלון בכר: אנחנו לא נוציא 100,000 שקלים על משהו שבסוף הוא לא יהיה.

דוד רותם: אני גם חושב שצריך לקבוע שכל מפלגה שרוצה להגיש בקשה כזאת – תשלם.

אלון בכר: בסדר, לא נכנסתי לעניין הכספי.

אלון בכר: אני רוצה להגיד עוד שני משפטים.

אלון בכר: אני חושב שלישיבה הבאה, אם תהיה, חשוב מאוד שיוזמנו גם אנשי הרשות לטכנולוגיה במשרד המשפטים, שהם אלה שהציעו את מנגנון הקידוד מלכתחילה וגם את נציגי האוצר.

אלון בכר: בוועדת השרים לחקיקה היה ברור שההיבטים הכספיים של הדבר הזה, הפיתוח ואם יהיה צורך במנגנון שיטפל בזה – ככל שיהיו יותר סמכויות נצטרך גם מנגנון – אז צריך שיהיה כאן גם נציג אוצר.

אלון בכר: בדיון הבא זה אולי יהיה קונקרטי מה יהיה המנגנון ואז נוכל להגיד כמה זה עולה.

דוד רותם: אני כבר יכול להגיד לך.

דוד רותם: אם נזמין לפה נציג מהאוצר, הם מתנגדים לחוק.

אלון בכר: אני לא בטוח.

אלון בכר: אני דיברתי איתו והוא הבין את החשיבות.

אלון בכר: משפט אחרון: שמעתי בקשב רב איך חברי הכנסת תופסים את המנגנונים של המפלגות האחרות כבעייתיים.

עמיר פרץ: לא, שלנו.

אלון בכר: אני רק רוצה להגיד שבהיבטים מסוימים מאוד מאוד צרים אולי, של העבודה מולנו, אני יכול גם להתרשם שמנגנוני המפלגות צריכים לעבור איזה רה-ארגון.

אלון בכר: גם הדברים שהמפלגות מחויבות לציבור, הן לא עושות על בסיס קבוע.

אלון בכר: עד עכשיו היו רק סנקציות פליליות שלא הופעלו.

אלון בכר: בנוסח הקודם שהונח לפני שני דיונים, דובר על זה שרשם המפלגות יקבל אופציה לסנקציה מנהלית על מי שלא מעביר את הדיווחים על חברי מפלגות לצורך ההצבעה הכפולה.

אלון בכר: אנחנו ביקשנו להוסיף גם סנקציה מנהלית על כל שאר הדיווחים.

יריב לוין: לא במסגרת החוק הזה.

דוד רותם: אני לא נותן סנקציות כך בדרך אגב.

אלון בכר: לא בדרך אגב.

אלון בכר: אנחנו שולחים למפלגות וחלקן מגיבות וחלקן מתעלמות.

אלון בכר: ממילא הולכים לדון בעוד דברים, אני מבקש לדון גם בזה.

דוד רותם: תודה רבה, הישיבה נעולה.